Nova vlada Austrije ima jasan cilj: Ukinuti sankcije Rusiji - Sputnjik Srbija\n09:19 23 Septembar 2020\n08:18 17.12.2017 Preuzmite kraći link\nBuduća austrijska vlada, kojom će upravljati kancelar Sebastijan Kurc, a koja će u ponedeljak položiti zakletvu, zalagaće se za smanjenje tenzija u ukrajinskom konfliktu, ali i postepeno ukidanje sankcija Rusiji.\nU dokumentu „Zajedno. Za našu Austriju“ naglašava se da je za državu krajnje važna „neutralnost“ koja „treba da uzima u obzir sve međunarodne sporazume“. U koalicionom sporazumu Narodne partije i Slobodarske stranke navodi se da Austrija treba da bude „mesto za dijalog između Istoka i Zapada“. U delu posvećenom EU i spoljnoj politici, navodi se da će se nova šefica diplomatije Karin Knajsel zalagati za politiku smanjenja tenzija između Zapada i Rusije.\n„Austrija želi da se založi za smanjenje tenzija u ukrajinskom konfliktu i založi se za ukidanje sankcija koje je EU protiv Rusije uvela zbog aneksije Krima i podrške separatistima u istočnoj Ukrajini“, navodi se u dokumentu.\nNa konferenciji za štampu, na kojoj su lider Narodne partije (OVP) Kurc i šef Slobodarske stranke (FPO) Hajnc-Kristijan Štrahe predstavili koalicioni sporazum i ministre, međutim, jasno su poručili da će tražiti većinu u EU za tu temu, ali da će, ako je ne dobiju, zvaničan Beč nastaviti da sledi jedinstveni stav Unije.\n„Nećemo napuštati jedinstvenu liniju EU kada su u pitanju CETA ili Rusija“, poručio je Kurc, čiji kabinet preuzima nadležnost za EU.\n„Mi bismo želeli da se ukinu sankcije Rusiji. Pokušaćemo da se prikažemo kao medijatori u tom pitanju, da nađemo rešenje u interesu i EU i Rusije. Ako ne možemo da nađemo većinu za naš stav, ići ćemo dalje zajedničkim putem“, istakao je Štrahe.\n08:34 Abe: Spreman sam da pomognem premijeru u pregovorima sa Rusijom o mirovnom sporazumu


Pošta Srbije: Planirane veće zarade zaposlenih u 2020. godini | N1 Srbija\nPošta Srbije: Planirane veće zarade zaposlenih u 2020. godini\n04.12.2019. |16.52 |\nZaposlenima u Pošti Srbije biće uvećane zarade u 2020. godini, a posebna pažnja biće posvećena unapređenju materijalne sigurnosti zaposlenih sa najnižim primanjima, usaglašeno je na sastanku potpredsednika Vlade Srbije Nebojše Stefanovića i vršioca dužnosti direktora Pošte Mire Petrović.\nKako je saopštila Pošta Srbije, na sastanku je razgovarano o unapređenja ekonomskog i socijalnog položaja zaposlenih u tom preduzeću, a razmatran je i Program poslovanja za 2020. godinu, koji je usvojio Nadzorni odbor preduzeća 29. novembra.\nPlanirano je uvećanje mase zarada za zaposlene za 10 odsto u 2020. godini, kao i isplata zarade iz dobiti iz 2019. godine u martu iduće godine, odmah po usvajanju finansijskih izveštaja za 2019. godinu.\nKako je obrazloženo, planirano povećanje zarada u svemu je usklađeno sa finansijskim mogućnostima preduzeća u ovom trenutku i održivim poslovanjem.\nIstaknuto je da će planirano uvećanje zarada u Pošti Srbije, pri čemu će se posebno voditi računa o zaradama zaposlenih sa najnižim primanjima, kao i ukidanje Zakona o privremenom uredjivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, uticati već na januarsku platu, koja će biti znatno uvećana, čime će se približiti republičkom proseku.\nPošta Srbije je podsetila da je socijalni dijalog o poboljšanju materijalnog položaja zaposlenih u tom preduzeću, započet u martu ove godine, doveo do niza konkretnih mera koje su sprovedene i koje se nastavljaju.\nDelovi dobiti iz 2017. i dobiti iz 2018, isplaćivane su u aprilu i u septembru u ukupnom neto iznosu od oko jedne milijarde dinara, odnosno u bruto iznosu 1,6 milijardi dinara, navodi se u saopštenju Pošte.\nTakođe, u julu je isplaćena solidarna pomoć za 13.540 zaposlenih, čija je osnovna zarada niža od 50.000 dinara, u ukupnom neto iznosu od 270,8 miliona dinara.\n"Sve isplate su iz sopstvenih sredstava preduzeća u skladu sa održivim poslovanjem, a istim principom se rukovodilo kod opredeljenja uvećanja mase zarada u 2020. godini, kao i socijalnih mera - uvodjenja besplatnih sistematskih pregleda i proširenja opsega osiguranja zaposlenih, u cilju brige o zaposlenima", navala je Pošta Srbije u saopštenju.\nRadnici Pošte Srbije u nekoliko gradova su juče stupili štrajk jer su nezadovoljni primanjima.\nPošta Srbije plate zarade štrajk\nDok ima sendvicara bice i zemlje srbije\nPenzioneri šta čekate, u štrajk, u štrajk...\nPošta nezadrživo gubi prihode zbog sve veće konkurencije. Naročito kod platnog prometa i kod prijema i prenosa pošiljaka, glavnih delatnosti same Pošte. U isto vreme i dalje ima administraciju na nivou 30% ukupno zaposlenih, koja je uz to sve nestručnija i nekvalitetnija, što se naročito odnosi na top menadžment. Nema tu pomoči, osim iz budžeta.


Stefanović je rekao da žene imaju važnu ulogu u shvatanju, sprečavanju i rešavanju konflikata i dodao da ravnopravnost polova znači jednake mogućnosti i za žene i za muškarce i da je ona osnovno demokratsko načelo predviđeno Ustavom Republike Srbije. Stefanović je podsetio da od ukupne populacije Republike Srbije preko 51,3 posto predstavljaju žene, ocenivši da je rodna ravnopravnost veoma važna za naše društvo, ali da se ova prava nekada zanemaruju. Stefanović je rekao da Narodna skupština i društvo moraju da urade što je moguće više da se ova prava nikada ne izgube iz vida.\nGovoreći o nacionalnom planu za primenu Rezolucije SB 1325, predsednik NS RS je podsetio da trenutno u parlamentu žene čine 32,93 posto, odnosno da ih ima 82, dodavši da tim brojem nije zadovoljan i da se nada da će u sledećem sazivu parlamenta biti najmanje 50 procenata dama,takođe izrazivši nadu da će sve poslaničke grupe u budućnosti dati veći doprinos u ostvarenju tog cilja.\nKonačno, predsednik NS RS je rekao da se, imajući u vidu predloženi sastav Komisije za primenu Nacionalnog akcionog plana u koju ulaze predstavnici Odbora iz oblasti ravnopravnosti polova, odbrane, unutrašnjih poslova, spoljnih poslova, rada i socijalne politike, pravosuđa i državne uprave, kao i predstavnica Poverenika za zaštitu ravnopravnosti može sa sigurnošću reći da će Komisija značajno doprineti efikasnoj primeni Nacionalnog akcionog plana.


Potpisan ugovor: "Fruškogorski koridor u rekordnom roku, do marta 2024."\nFruškogorski koridor biće izgrađen u rekordnom roku, do 15. marta 2024. godine, izjavio je Vučić.\nVučić je rekao da je ovo važan dan u "moru ne tako lakih dana", kao i da je veoma ponosan što je taj ugovor potpisan.\n"Fruškogorski koridor biće veoma značajan ne samo za Novosađane, već i za građane iz svih delova Bačke i Srema i skratiće im put ka zapadu Srbije i zapadnim zemljama".\nfruška gora fruškogorski koridor irig Novi Sad ruma vojvodina


Air Serbia: Jeftinije avio karte – Happy Friday (18. novembar 2016)\nNaslovna » Avio karte » Air Serbia: Jeftinije avio karte – Happy Friday (18. novembar 2016)\nIstanbul (foto: Shuttterstock)\nAh Neša 18. novembar 2016. Avio karte Postavite komentar\nDanas, 18. novembra do 20.00, Air Serbia u okviru akcije „Happy Friday“ nudi jeftinije avio karte iz Beograda do popularnih evropskih destinacija.\nU ponudi su jeftinije avio karte za putovanja sa Aerodroma „Nikola Tesla“ Beograd u ekonomskoj klasi.\nPogledajte cene za povratne letove:\n✈ Beograd – Istanbul od 109 €\n✈ Beograd – Štutgart od 139 €\n✈ Beograd – Stokholm od 159 €\nPonuda „Happy Friday“ važi za putovanja od 21. novembra 2016. do 31. marta 2017. godine osim od 16. decembra 2016. do 10. januara 2017. godine.\nDate su cene sa svim taksama osim troškova za izdavanje karte koji se razlikuju u zavisnosti od mesta i načina kupovanja karata. Promotivna ponuda važi za putovanja koja obuhvataju noć subota na nedelju ili najmanje trodnevni boravak. Navedene cene uključuju sve takse osim usluge za izdavanje karte. Putovanja vikendom podležu doplati od 10 evra po pravcu. Popust za decu neće se primenjivati. Za bebe se plaća 10 odsto od cene karte bez taksi.\nNa aerodrom je potrebno doći dovoljno rano, da bi mogli na vreme da završite svoju prijavu na let. Prijavljivanje na let zaključuje se 45 minuta pre poletanja za letove unutar Evrope i do Bliskog istoka kao i 60 minuta za letove do SAD-a. Izlaz za ukrcavanje se zatvara 20 minuta pre poletanja za letove unutar Evrope i do Bliskog istoka i 40 minuta za letove do SAD-a.\nKupovina je moguća preko našeg Call centra na 011 310 89 82.\nSaveti: kako kupiti što jeftinije avio karte\n• Brzina je važna. Pratite ponude kompanije Air Serbia svakog petka na ovoj stranici.\n• Veća je ušteda ako kupujete avio karte što ranije možete – tako ćete uštedeti najviše novca. Što je kalendarski „dalji“ vaš let – to su avio karte jeftinije.\n• Preporuka je da se ne putuje vikendom – čak i u okviru ove promocije cene su veće za 10 evra po pravcu, a popust za decu i bebe ne važi.\n• Imajte na umu da neki gradovi imaju dva ili više aerodroma koji su bliži ili udaljeniji od centra grada.\n• Obratite pažnju da li je direktan let ili let sa presedanjem, kao i koliko je vreme između dva leta na tranzitnom aerodromu.\n• Obratite pažnju i na plan puta jer neke avio kompanije za deo puta koriste autobuse ili vozove. (danubeogradu.rs)\nTagoviair serbia avio karte happy friday jeftinije avio karte popusti\nPrethodni Gradske vlasti: Beograd je spreman za metro\nSledeći Svetla budućnost daljinskog upravljanja


Bastać o referendumu: Građani će se izjašnjavati u zgradama, a mi ćemo obići sve stanove na opštini - Infobrif\nBastać o referendumu: Građani će se izjašnjavati u zgradama, a mi ćemo obići sve stanove na opštini\nObjavljeno 24.05.2019. u 08:22\nBEOGRAD – Predsednik opštine Stari grad Marko Bastać izjavio je da će se na referedumu od 28. maja do 16. juna, o radovima na tom području građani izjašnjavati u svojim zgradama i da će biti obiđeni svi stanovi na teritoriji te opštine.\nBastać je, za današnje izdanje lista Danas, rekao da pravo glasa ima 10.560 građana i da će referendum nadgledati „lica akreditovana za sprovodjene referenduma“, a da su posmatrači dobrodošli.\nRadovi na rekonstrukciji „četiri bulevara“ neće…\nZavršava se rekonstrukcija Ulice 27. marta, od sutra…\nNa pitanje da li su rezultati izjašnjavanja obavezujući za izvođače radova u centru grada i one koji su angažovali te izvođače, on kaže da „bilo kakvo izjašnjavanje građana danas u Srbiji nije obavezujuće ni za koji nivo vlasti pa ni za izvođače koje večiti zamenik (gradonačelnika) angažuje na sumnjiv i netransparentan način poznat kao Štraheov model“.\n„To moramo da menjamo da bismo vratili poverenje građana u institucije i njihove političke predstavnike“, rekao je Bastać, navodeći da je potrebna lustracija prema onima koji ignorišu interese gradjana i stručnu javnost.\nMarko BastaćRadoviReferendumStari grad\nDrama kod Vršca: Zmija mu je preprečila put, a ono što je usledilo, pamtiće ceo život\nOdređen pritvor bišem direktoru Beogradske poslovne škole\nZavršava se rekonstrukcija Ulice 27. marta, od sutra otvorena za saobraćaj


Ponude i Usluge / BMW Lifestyle\nBez obzira da li ste u kancelariji, život je promenljiv i pun uzbudljivih trenutaka. Možete iskusiti ovu dinamičnost svojim BMW automobilom i nastaviti da je osećate i uživate u toj dinamičnosti tokom vožnje uz pomoć BMW Lifestyle. Pozivamo vas da otkrijete novu BMW Lifestyle prodavnicu sa fascinantnim izborom.\nElegantna, upečatljiva, zanimljiva: BMW Lifestyle prodavnica vam dopušta da istražite dinamičnosti na potpuno novi način. Na primer, precizno oblikovane BMW minijature postavljaju nove standarde, dok vam BMW sportska kolekcija omogućava da dobro izgledate pri svakoj brzini. Šta kažete na iskustvo dinamičnosti putem odgovarajuće odeće? Preporučujemo vam novu BMW Lifestyle prodavnicu sa pregledom svih odevnih kombinacija i dodataka sa BMW Power natpisom.\nKada je vreme za kupovinu, preporučujemo vam da posetite svog BMW zastupnika ili putem interneta pristupite BMW Lifestyle prodavnici.


Lokalni izbori u Negotinu i Mionici, učestvuje po prvi put i lažni „zeleni“ Savez 90 Zelenih – SIA\nUkupno 37.316 birača u Negotinu moći će da bira između šest izbornih lista, čiji će se kandidati boriti za 45 mesta u lokalnoj skupštini. Pored Srpske napredne stranke i Socijalističke partije Srbije, na izborima će učestvovati i Srpska radikalna stranka, opoziciona Narodna stranka, koalicija NADA, Zdrava Srbija i Savez 90 Zelenih\nU Mionici pravo glasa ima 10.987 birača koji biraju 39 odbornika sa sedam izbornih lista. Pored liste SNS-PUPS, tu je koalicija SPS-SRS, zatim koalicija NADA, lažni „zeleni“ Savez 90 Zelenih, Slobodni građani Mionice, GG Demokratija na starom mestu i Zdrava Srbija.\nIzvršni direktor CeSID-a Bojan Klačar kaže za SIA da lokalni izbori u Negotinu i Mionici nemaju veliki politički značaj za nacionalni nivo i protiču bez političke neizvesnosti, imajući u vidu stabilnost podrške koju ima vladajuća koalicije, kao i bojkot većeg dela opozicije.\nTags: IZBORI Mionica Negotin\nPrethodna vest: Sudska mafija u sprezi sa Hrkalovićevom i klanom Belivuka uz pomoć policajaca, političara i stranih službi pokušali da izvrše državni udar!\nSledeća vest: Kosovo: Srbi danas glasaju na lokalnim izborima, dolaze na Kosovo iz cele Srbije!


Privrednici u anketi: Siva ekonomija i parafiskalni nameti kočnica rastu | N1 Srbija\nPrivrednici u anketi: Siva ekonomija i parafiskalni nameti kočnica rastu\n26.09.2019. |13.32 >13.44 |\nVećina privrednika u Srbiji optimitički ocenjuje poslovno okruženje i smatra da su siva ekonomija, parafiskalni nameti, porezi i doprinosi najveća kočnica rastu njihovih firmi, pokazala je anketa 1.000 preduzeća čiji su rezultati predstavljeni u Privrednoj komori Srbije.\n"Od naše prve ankete 2011. godine po oceni privrednika došlo je do značajanih poboljšanja u većini oblasti koje se odnose na poslovno okruženje, a najznačajniji napredak je u oblasti inspekcije, građevinskih dozvola, zakona o radu i parafiskalnih nameta", rekao je direktor USAID Projekta saradnje za ekonomski razvoj Džozef Lauter.\nOn je naveo da je, prema anketi, transparentnost i predvidivost poslovanja u Srbiji poboljšana, što znači da preduzeća opažaju smanjenje rizika u poslovnom okruženju, što se verovatno može pripisati rezultatima niza reformi, a pre svega uvođenja elektronske uprave.\n"Iako je ove godine veći broj ispitanika koji smatraju da je smanjeno regulatorno opterećenje, čak 42 odsto njih i dalje ukazuje da se to nije desilo", istakao je Lauter i dodao da to pokazuje da državne institucije i sudovi treba da obezbede ispravnu i doslednu primenu novih propisa čiji je cilj pojednostavljivanje procedura.\nNajveći broj ispitanika se izjasnio da u poslednjih 12 meseci troše istu količinu vremena i novca na regulatorna pitanja, ali je veći broj onih koji su kazali da su trošili više novca nego onih koji su ukazali da im je trebalo manje novca da završe razne procedure. Većina anketirani privrednika (65 odsto) ocenili su da je sada bolji javno-privatni dijalog, što doprinosi kreiranju efikasnijih mera koje se tiču njihovog poslovanja.\n"Očekivanja privrednika za naredni period su optimistična jer 53 odsto anketiranih firmi očekuje povećanje neto dobiti, dok 10 odsto očekuje smanjenje, a 35 odsto firmi očekuje da će povećati broj zaposlenih, nasuprot samo pet odsto onih koji očekuju smanjenje", kazao je Lauter.\nNa pitanje šta ih je podstaklo da ograniče zapošljavanje i angažovanje radnika u poslednjih 12 meseci ispitanici su najčešće navodili lokalne, republičke kao i ekološke poreze, naknade za uređenje zemljišta i za vode, a kao drugi značajan faktor navodili su poreze i doprinise na zarade.\nRužić: Uprava više nije kočnica, postala servis građana i privrede\nMinistar za državnu upravu i lokalnu samoupravu Branko Ružić je na predstavljanju rezultata anketa privrednika kazao da ohrabruje što se pokazalo da uprava više nije kočnica razvoju, već je postala dobar servis građana i privrede i štedi im vreme i novac.\n"Inspekcija više nije nešto čega se plaše privrednici već je postala savetnik lojalne privrede i efikasan sistem za sankcionisanje onih koji krše propise", rekao je Ružić.\nAmbasador SAD Kajl Skat je rekao da je dobro što privrednici osećaju napredak u reformama u svim oblastima, iako se to ne dešava poželjnom brzinom. On je pohvalio USAID koji je partner Vladi Srbije u popravljanju poslovnog okruženja i što je značajno doprineo da se smanji siva ekonomija, ubrzaju sudske procedure i poboljša inspekcijski nadzor.\nKako je ukazao Skat, treba više da se radi na tome da preduzeća imaju lakši pristup finansiranju jer je anketa pokazala da dve trećine kompanija imaju potrebu za ulaganjem u poslovanje, a da sada 81 odsto ukupnog finansiranja dolazi iz sopstvenog kapitala, a samo devet odsto su krediti banaka, što je manje nego 2017. godine.\nprivrednici privreda Privredna komora Srbije Kajl Skat Branko Ružić\nMali licni dohoci su glavni krivac\nDa rezimirsmo: isključivi krivac je DRŽAVA


Smene u Zvezdi: Povratak Jankovića, Stojadinović ostaje bez fotelje – Net.hr\nSmene u Zvezdi: Povratak Jankovića, Stojadinović ostaje bez fotelje\nAutor: Kristijan Leskovar 15:18 07.10.2013\nSaša po treći put među crveno-belima\nJanković je već u dva navrata bio na kormilu ekipe sa Marakane, a prihvati li se ponovo te funkcije, postaće drugi trener u istoriji Zvezde koji je triput bio njen šef stručnog štaba, što je do sada bio slučaj samo sa Ljupkom Petrovićem.\nStojadinovićeva smena, kako saznaje Blicsport.rs, dolazi kao posledica loše selekcije igrača u prelaznom roku, koji su obeležili napori da se dovedu pojačanja i pored očajne finansijske situacije, ali odabrana rešenja uopšte nisu zadovoljila ni ukus publike, ni očekivanja uprave.\nDosadašnjeg sportskog direktora ubuduće će menjati komisija u sastavu Ivica Tonče i Blažo Radosavljević, dok je Slaviša Kokeza odlučio – da se povuče.\nZvezdini čelnici će se o situaciji u klubu izjašnjavati na sednici Upravnog odbora koja je zakazana za ponedeljak u 17 časova.\nfk crvena zvezda saša janković slaviša stojanović zoran stojadinović


Jeftini letovi iz Afganistana za Butan - Avionske karte Afganistan Butan - eSky.ba\nLetovi iz Afganistana za Butan\nPretražite letove iz Afganistana za Butan\nProvjerite najbolje ponude letova iz Afganistana za Butan\n✔ Postoje li posebne ponude za letove iz Afganistana za Butan na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Butan?\n✔ Ako rezerviram let iz Afganistana za Butan, mogu li rezervirati ujedno i smještaj?\n✔ Koje avio-kompanije nude letove iz Afganistana za Butan?\nBudite sigurni, da na eSky.ba ponuda letova iz Afganistana za Butan uključuje ne samo niskotarifne avio-kompanije, već i one koje su specijalizirane za visoki standard.


PRUŽNI PRELAZ NA PUTU SOMBOR - APATIN PONOVO IMA RAMPE - Radio Dunav\nNepuna dva meseca nakon demontaže, rampe na pružnom prelazu kod železničke stanice Bukovački salaši (na putu Sombor – Apatin) su u petak, 17. februara vraćene, a svetlosna saobraćajna signalizacija je ponovo u funkciji. Kako saznajemo, Železnice Srbije su na ovom pružnom prelazu ponovo zaposlile radnika koji će tokom svog radnog vremena, od 07 do 18 sati upravljati branicima, tako da će u pomenutom periodu rampe na ovom prelazu biti spuštene kada nailazi voz. Od 18 do 07 sati, rampe će biti podignnute i kada prolazi voz, tako da će u tom periodu vozači morati dodatno da obrate pažnju prilikom prelaska preko pruge i da poštuju postavljenu saobraćajnu signalizaciju. Prema važećem redu vožnje, na pružnom prelazu Bukovac rampa neće biti spuštena kada nailazi voz u 22 sata i u 3:45 sati.\nRampe na pružnom prelazu u Sonti nisu vraćene a kako saznajemo, za sada nema ni najava da će biti ponovo postavljene.\nTagged pruzni prelaz sombor apatin rampe na bukovcu\nAPATINAC VLADO JAKŠIĆ, NEAFIRMISANI PESNIK, BOEM, A PORODIČAN ČOVEK\nSAVEZNO TAKMIČENJE U RADU ŠKOLOVANIH PASA


BalkanMagazin :: VEZA ENGLESKE I ŠKOTSKE NA VISOKOM NAPONU\nVEZA ENGLESKE I ŠKOTSKE NA VISOKOM NAPONU\nIzvor: AFP / Tanjug\npetak, 17. februar 2012 16:37\n"Simens" gradi podvodni kabl između Engleske i Škotske, kojim će 2015. godine otpočeti transit električne energije pod nu Irskog mora\nNemački industrijski džin "Simens" saopštio je danas da je dobio posao vredan više od milijardu evra, za polaganje kabla po dnu Irskog mora koji će povezivati elektromreže Engleske i Škotske.\nTaj projekat, koji će "Simens" realizovati u konzorcijumu sa italijanskom kablovskom kompanijom "Prismian", vredan je ukupno 1,1 milijardu evra (1,4 milijarde dolara) i biće okončan krajem 2015, navedeno je u saopštenju.\nKorisnici tog kabla biće britanski operater elektromreže "Nešenel grid elektrisiti transmišen" i škotski operater "Skotiš pauer transmišen", prenela je u četvrtak francuska novinka agencija AFP.\nKonzorcijum će izgraditi podvodni kabl dužine 420 kilometara, kao i trafostanice na oba kraja kabla kojim će se prenositi struja u oba smera.\nTo će biti prvi podvodni dalekovod od 600 kilovolti, ukazao je "Simens".\n- To će biti prva podvodna veza prenosnog kapaciteta od 2.200 megavata, što je jednako proizvodnji struje u dve velike elektrane - rekao je direktor "Simensove" podružnice za prenos struje "Simens enerdži" Udo Nihage.


Društvo Autor:Nova11. sep. 202021:39\nPortal Nova.rs je i pre i posle ovog izveštaja u više navrata pisala o velikom problemu zagađenog vazduha koji muči celu Srbiju.\nOvog puta prenosimo analizu Izveštaja koju su uradili Regulatorni institut za obnovljivu energiju i životnu sredinu (RERI) i Beogradska otvorena škola (BOŠ).\nSastavni deo Izveštaja o stanju kvaliteta vazduha u Srbiji u 2019. je i ocena kvaliteta vazduha po zonama i aglomeracijama, prema kojoj je u svim aglomeracijama u Republici Srbiji (Beograd, Novi Sad, Niš, Bor, Užice, Kosjerić, Smederevo i Pančevo) tokom 2019. godine zabeleženo prekomerno zagađenje vazduha, te je u njima vazduh ocenjen kao vazduh III kategorije.\nU skoro svim od navedenih aglomeracija vazduh je bio prekomerno zagađen usled visoke koncentracije PM10 i (ili) PM 2.5 čestica, sa izuzetkom Bora, koji je svrstan u gradove u najvišoj kategoriji zagađenja usled prekomerne koncentracije sumpor-dioksida (SO2), navodi se u analizi.\nProblem zagađenja vazduha je dugogodišnji problem Grada Beograda. Tako je, prema podacima Agencije za zaštitu životne sredine, merna stanica na Novom Beogradu zabeležila čak 169 dana u kojima su prekoračene dnevne granične vrednosti PM 10 čestica u vazduhu tokom 2019. godine, a na još četiri merne stanice zabeležen je veliki broj dana sa prekoračenjem dnevnih graničnih vrednosti.\nBeograd, za razliku od većine aglomeracija koje su svrstane u III kategoriju kvaliteta vazduha, ima izrađen Plan kvaliteta vazduha koji se primenjuje za period od 2016. do 2020. godine. Međutim, prikazani podaci govore da ovaj plan nije dosledno sproveden, te da je kontrola nad sprovođenjem plana izostala.\nU slučaju Smedereva, primetno je pojačano zagađenje vazduha uzrokovano radom Smederevske železare. Merna stanica „Radinac“, koja pripada mreži Agencije za zaštitu životne sredine i nalazi se u neposrednoj blizini „Železare“, ponovo je puštena u rad krajem prošle godine.\nPodaci sa ove stanice, koji obuhvataju 15-dnevni period od 28.12.2019. do 11.01.2020. pokazali su veoma visoke koncentracije suspendovanih čestica u vazduhu, što pokazuje direktnu relaciju između rada Železare i zagađenja.\nKvalitet monitoringa na nivou cele mreže je drastično unapređen u odnosu na prethodnu godinu (prikupljeno je 85% validnih satnih vrednosti). I pored toga, evidentno je da se kvalitet i, pre svega, obim monitoringa, moraju unaprediti.\nOno što je zajedničko za većinu gradova i opština u kojima je vazduh ocenjen kao čist (prve kategorije), jeste da merne stanice u ovim mestima ne mere koncentracije suspendovanih PM10 i PM 2.5 čestica.\nMeđu stanicama na kojima je vazduh ocenjen kao čist, nalazi se 12 stanica koje ne mere koncentraciju PM10 čestica i 17 stanica koje ne mere koncentraciju PM 2.5 čestica.\nPored monitoringa u državnoj mreži, potrebno je unaprediti i kvalitet i obim monitoringa čestičnog zagađenja u lokalnim mrežama, što je i zaključak Instituta za javno zdravlje Srbije „Milan Jovanović Batut“.\nPodaci Agencije za zaštitu životne sredine ukazuju da nadležni organi do danas nisu preduzeli značajne ili bar odgovarajuće mere usmerene ka smanjenju aerozagađenja, kao i da su sistemska rešenja izostala.\nPrimetno je da u gradovima u kojima je prekomerno zagađenje izazvano radom industrije, nadležni organi ne sprovode sva ovlašćenja koja su im poverena zakonom kako bi se izbegli, sprečili ili smanjili štetni efekti po zdravlje ljudi i/ili životnu sredinu u celini.\nAgencija za zaštitu životne sredinebeogradska otvorena školabošrerizagađenjezagađenje vazduha


Stomatološka komora Crne Gore se obratila Vladi, Ministarstvu zdravlja i Privrednoj komori sa zahtjevom da se stomatološkim radnicima obezbijede plate - Stomatologija.me\nNaslovnaObavještenjaStomatološka komora Crne Gore se obratila Vladi, Ministarstvu zdravlja i Privrednoj komori...\nStomatološka komora Crne Gore se obratila Vladi, Ministarstvu zdravlja i Privrednoj komori sa zahtjevom da se stomatološkim radnicima obezbijede plate\nEpidemija koronavirusa zaustavila je sve i u Crnoj Gori. Rade samo prehrambene prodavnice, apoteke i pekare, dok su sve druge djelatnosti morale da prestanu sa radom.\nTakav slučaj je i sa stomatološkim ordinacijama, rade samo one koje imaju ugovor sa Fondom za zdravstveno osiguranje i to samo primaju pacijente sa hitnim stanjima. S obzirom na tu situaciju, stomatolozi gube znatne finansijske prihode.\nZbog toga se Stomatološka komora Crne Gore obratila Vladi Crne Gore, Ministarstvu zdravlja i Privrednoj komori sa molbom da se zaposlenima u stomatološkim ordinacijama obezbijede plate.\nDr Goran Mandić (Foto: Stomatološka komora Crne Gore)\n„U Crnoj Gori u ovom trenutku ne radi 320 stomatoloških ordinacija, odnosno nešto preko 1.000 stomatologa i saradnika. Mjerama Vlade Crne Gore i Nacionalnog Koordinacionog tijela za zarazne bolesti u cilju borbe sa koronavirusom COVID-19 je odlučeno da stomatološke ordinacije prestanu sa radom 19. marta pa do daljnjeg. Mjere su u cjelosti ispoštovane i plate su isplaćene svim zaposlenim za mart, bez obzira što se nije radilo gotovo cijelog mjeseca“, kaže se u pismu koje je potpisao dr Goran Mandić.\nPredsjednik Stomatološke komore Crne Gore se nadležnim institucijama obratio u ime vlasnika stomatoloških ordinacija.\n„Obraćamo vam se za obezbjeđivanje isplate zarada za stomatologe i saradnike u periodu obustave rada, jer nećemo imati finansijske moći da isplatimo dalje plate i doprinose, zato Vam se obraćamo ovim zahtjevom da nam shodno Vašim mjerama pomognete, i time sve radnike sačuvamo u radnom odnosu. Zahtjev smatramo opravdanim i stavljamo Vam se na raspolaganje (u nedostatku medicinskog kadra), kako bismo zajedničkim snagama prevazišli ovu situaciju“, zaključuje se u pismu Mandića.\nPrethodni članakMaske, kape, viziri, odijela i kaljače: Ne, nije riječ o ljekarima Infektivne, već o zubarima koji, takođe, spasavaju Beograđane\nSledeći članakStomatološki protetičar iz Zagreba pobijedio koronavirus


SIPA uhapsila tri osobe - BIGportal.ba\n1 Decembra, 2020 1 Decembra, 2020 05927\nLuka Miladinović, portparol Državne agencije za istrage i zaštitu (SIPA) za N1 je potvrdio da su okončani pretresi na šest lokacija u Tuzli i Srebrenici, nakon kojih su uhapšene tri osobe koje se sumnjiče za izvršenje više krivičnih djela.\n“Policijski službenici SIPA-e okončali su današnje aktivnosti. Izvršeni su pretersi na više lokacija u Srebrenici i Tuzli. Lišena su slobode tri lica zbog sumnje da su počinila krivična djela udruživanja radi izvršenja krivičnog djela, pripremanje izvršenja krivičnog djela, falsikfikovanja isprava, nedozvoljeno korištenje ličnih podataka i povreda biračkog prava”, istakao je Miladinović.\nOn je kazao da je tokom pretresa otkriveno i oduzeto više mobilnih telefona, rokovnika, kopija izvoda sa biračkih mjesta, pištolj, te drugi predmeti koji mogu poslužiti kao dokazni materijal.\nTri osobe koje su uhapšene bit će privedene u prostorije SIPA-e, tu će se izvršiti kriminalistička obrada, a o daljem postupanju sa njima će odlučiti postupajući tužilac.\nAkcija SIPA-e je izvršena po naredbi Tužilaštva i Suda BiH, rekao je Miladinović.


Premijer Islanda podneo ostavku\nRejkjavik, ilustrativna fotografija\nPredsednik Islanda Gvidni Jouhaneson prihvatio je danas ostavku premijera Bjarnija Benediktsona koji je rekao da će novi izbori najverovatnije biti održani 4. novembra.\nVlada desnog centra Islanda, obrazovana pre devet meseci, raspala se juče pošto se povukao manjinski koalicioni partner, Centristička partija Svetla budućnost jer je premijerov otac pomogao jednom osudjenom pedofilu da očisti dosije kako bi opet mogao da se zaposli.\nJouhaneson sastao se danas sa Benediktsonom, a kasnije tokom dana će razgovarati sa liderima drugih stranaka.\nPremijerov otac Benedikt Sveinson pomogao je osudjenom pedofilu Hjaltiju Sigurjonu Hauksonu ;da se prijavi za klauzulu u pravnom sistemu koja omogućava osobi koja je izdržala kaznu za težak zločin da "povrati čast" i ponovo traži posao.\nBjarni Benediktson je došao na vlast u januaru s koalicijom u kojoj su bili njegova Indipendistička partija, Reformska partija i centristi.\nNjegova vlada je imala tanku većinu u parlamentu - 32 od 63 poslanika - posle izbora prošlog oktobra, koji su sazvani kada je prethodni premijer podneo ostavku posle protesta zbog njegove ofšor imovine, otkrivene u "Panamskim dokumentima".


DS Smith pomaže kompaniji Royal Unibrew da zaplovi ka uspehu - DS Smith Packaging\nDS Smith pomaže kompaniji Royal Unibrew da zaplovi ka uspehu Serbia\n14 apr. 2017 10:00\nDS Smith pomaže kompaniji Royal Unibrew da zaplovi ka uspehu\nKompanija DS Smith dizajnirala je i kreirala upečatljivu ambalažu za izlaganje u obliku vikinškog broda kako bi pružila podršku izvoznom brendu kompanije Royal Unibrew, Faxe Beer, da postane prepoznatljiviji među kupcima u Evropi.\nFaxe Beer, najnoviji brend kompanije Royal Unibrew, još uvek se razvija na tržištima izvan Danske. Proizvođač pića obratio se kompaniji DS Smith i tražio dramatičan proizvod za izlaganje u prodavnici kako bi podigao profil brenda i privukao kupce iz cele Evrope.\nNašavši inspiraciju u logotipu sa vikinškom glavom za Faxe Beer, tim stručnjaka kompanije DS Smith dizajnirao je i kreirao ogroman vikinški brod od talasastog kartona koji će biti postavljen u prodavnicama širom Evrope. Zmajeva glava je odštampana i postavljena na prednju stranu broda, a štitovi na bočnim stranama su dopunili izgled, ističući priču brenda u prvi plan pred kupce dok kupuju.\nKompanija DS Smith je dizajnirala ambalažu za izlaganje tako da bude potpuno podesiva i modularna, što znači da veličina proizvoda može da se prilagodi prostoru u prodavnici, u zavisnosti od površine ili broja paleta.\nBez obzira na veličinu, gotov proizvod – spektakularna i kretavina jedinica za izlaganje – ne može se zaobići u prodavnicama u čitavoj Evropi.\nNajnoviji dizajn prati uspeh prethodne saradnje kompanije DS Smith sa Royal Unibrew, kada je stručnjak za ambalažu kreirao Unibrew kamion za izlaganje za BILKA hipermarkete u Danskoj.\nProces razvoja proizvoda za izlaganje bio je fantastičan. Koncept vikinškog broda savršeno se uklopio u naš brending, a njegov fleksibilan dizajn je omogućio distribuciju ambalaže za izlaganje do velikih i malih prodavnica na čitavom kontinentu. Veoma smo zadovoljni konačnim rezultatom i dobijamo sjajne reakcije. — Džasper Dalbi, direktor za međunarodni marketing\nSten Broksted, direktor za strateške kupce u kompaniji DS Smith rekao je: „Ambalaža i proizvodi za izlaganje mogu da budu zaista efektne marketinške alatke kada se pažljivo dizajniraju i kada se u obzir uzme identitet brenda. Vikinški brod od talasastog kartona za izlaganje postigao je upravo to – transformisao je način na koji kupci prepoznaju i reaguju na brend Faxe Beer i time poboljšao prodaju na duge staze.”\nImamo partnerski odnos sa našim kupcima da bismo došli do rezultata\nStratezi za pakovanje i izlaganje\nLast updated 22.6.2018. 16:52:00 GMT


Novosti\t09.07.2018 21:48\nOvaj kol centar, koji treba treba da proradi u celoj Srbiji od oktobra, kreiran je u organizaciji AKB i Misije OEBS u Srbiji.\nPredsednik AKB Jugoslav Tintor za Tanjug pojašnjava da je sistem zasnovan na striktnom poštovanju redosleda advokata sa liste advokatske komore i obavezi svih državnih organa da prilikom određivanja branioca po službenoj dužnosti kontaktiraju sa kol-centrom advokatske komore.\nPROČITAJTE I: Diploma di-džeja za velike žurke\nTelefonska aprikacija će funkcionisati tako što će se automatski beležiti svaki telefonski poziv (datum, vreme poziva i brojevi telefona), a operater će prilikom javljanja unositi u sistem podatke o organu koji poziva i o kom broju predmeta je reč.\nNa ovaj način će se otkloniti svaka sumnja na korupciju i prekinuti neposredna veza između organa krivičnog gonjenja i branioca koji se postavlja, istakao je Tintor koji navodi da je upravo ''neposredna veza'' praktično uzrok korupcije.\n"Neko nekog postavlja da bi se nešto učinilo zauvrat - a kidanjem te veze, mi ćemo uz pomoć kol centra i posebne aplikacije, uspostaviti transparentan i pravičan sistem u kojem će se striktno poštovati redosled, gde će svi podaci biti dostupni, javni, sistematizovani i proverljivi", naglasio je predsednik AKB.\n"Pritiskom na ''enter'' imaćete podatak koji branioci dobijaju službene odbrane, a kolege, koji budu sumnjali da su preskočeni prilkom pozivanja, imaće dokaz o tome su tog dana i u određneo vreme bili pozvani, da se nisu javili na telefon - jer će sistem zabeležiti svaki poziv", napomenuo je Tintor.\nOvaj sisistem, kako je ukazao, uspostavlja se jer advokati žele da se poštuje redosled angažovanja, da nema privilegovanih i angažovanih preko veze.\n"Advokate decenijama boli nepravda jer imaju naznaka u praksi da, pogotovo bivše sudije i policjaci na osnovu svojih privatnih kontakata iz ranijeg zanimanja dobijaju službene odbrane, kako bi na osnovu njih dobili honorar iz budžeta i bili ''na državnim jaslama'', nezavisno od kvaliteta i načina na koji se bave advokaturom", naveo je Tintor.\nDo početka rada ovog sistema, koji se očekuje u oktobru, sve policijske stanice i odeljenja kriminalisticke policije, tužilaštva i sudovi će biti povezani s advokatskim kol-centrom i neće više moći da biraju advokate za službene odbrane po svom nahođenju.


Kako i kome možete da prijavite zagađenje voda? - Tim 42\nU izveštaju Zavoda za javno zdravlje Leskovac o kvalitetu površinskih voda na teritoriji grada Leskovca za period 2020 – 2021 godine se navodi da su na svim mernim mestima reke imale umereni ekološki status ali da su u pojedinačnim merenjima zabeležen i loš ekološki status Južne Morave, Veternice, Jablanice i Vučjanke.\nUkoliko primetite da je u obližnju reku ispuštena neka štetna materija, ako je voda promenila boju/miris ili sumnjate da reku neko zagađuje obratite se Odeljenju za inspekcijske poslove Gradske uprave grada Leskovca – Inspekciji za zaštitu životne sredine. Ovom organu prijavu možete uputiti:\npisanim putem (preporučenom pošiljkom na adresu Trg revolucije 45/7 ili na pisarnici u zgradi Osmospratnice). Obrazac prijave možete pronaći na našoj internet stranici;\nelektronskim putem (na adresu inspekcija@gradleskovac.org)\nUkoliko imate bilo kakvih nedoumica ili poteškoća sa podnošenjem prijave, ili niste zadovoljni postupanjem nadležnog organa i potrebna vam je pomoć, možete se obratiti našem timu putem ovog mejla.\nPravo pacijenta na slobodan izbor


Generalna skupština UN usvojila rezoluciju o Siriji – Minber\nkol. 03, 2012 at 5:42 pm\nRezolucija o Siriji koju je danas usvojila Generalna skupština UN nije pravno obavezujuća, ali joj je namjera da pojača pritisak na Vijeće sigurnosti da preduzme akciju. Nacrt rezolucije sastavila je Saudijska Arabija, a u dokumentu se izražava otvorena podrška oružanoj pobuni protiv vladavine sirijskog predsjednika Bašara al Asada. Sirijske vlasti, takođe, se osuđuju zbog upotrebe “teškog naoružanja”.\nRezolucija je usvojena sa 133 glasa “za” 12 “protiv” i 31 uzdržanim. Ambasade Velike Britanije, SAD, Francuske i NJemačke u BiH izrazile su juče nadu da će se BiH u Generalnoj skupštini UN pridružiti SAD i svim članicama EU tokom glasanja za nacrt rezolucije o Siriji.


"Ulazak u harem": Priča o legendarnom instrumentalu grupe SMAK - Highwaystar Magazine\n“Ulazak u harem”: Priča o legendarnom instrumentalu grupe SMAK\nLegendarna kompozicija grupe SMAK “Ulazak u harem” možda nikada ne bi bila snimljena da se nije dogodila jedna slučajnost koja je donekle potpomogla čitavu priču.\nČlanovi grupe Smak su i ranije nagovarali Točka da snime “Ulazak u harem”, ali on nije bio previše raspoložen za tako nešto.\nMeđutim, jednom prilikom, na snimanju TV emisije “Od glave do pete” gostovali su i Kragujevčani, pa ih je reditelj upitao da li u repertoaru možda imaju neku kompoziciju koja ima etno prizvuk.\nOstali su to jedva dočekali i na jedvite jade ubedili Točka da je to izuzetna prilika da odsviraju “Ulazak u harem”. Protivno njegovom uverenju, reditelj se oduševi i odmah uvrsti kompoziciju u program, što je bio pun pogodak, pa je Točak uz konstantna “dobacivanja” ostalih, počeo da menja mišljenje i na kraju shvatio da bi tu kompoziciju ipak trebalo objaviti na ploči.\nNaravno, ponude za snimanje nakon te emisije su počele da pristižu, i oni odluče da prihvate poziv od izdvačke kuće RTV Ljubljana, koja nedugo potom objavljuje njihov singl sa kompozicijama “Ulazak u harem” i “Epitaf”. U međuvremenu, dobiju ponudu i od diskografske kuće Suzy iz Zagreba za snimanje “Harema”.\nPošto su shvatili da su dugo očekivana vrata slave možda na domaku, oni ne razmišljajući previše potpišu ugovor i sa Suzyem i za njih snime singl na kome se takođe našla kompozicija “Ulazak u harem”, dok je na B strani pesma “Sto ptica”.\nTakva situacija izazove čitavu malu “aferu” u medijima, što je i te kako pomoglo grupi da stekne još veću popularnost i da učvrsti svoje pozicije.\nSve ovo se događa krajem 1974. odnosno početkom ’75. godine. “Ulazak u harem” postaje apsolutni hit!\nMit o sjajnom gitaristi koji predvodi odličnu grupu počinje nezadrživo da se širi.\nPostoji još nekoliko zanimljivosti koje su vezane za ovu kompozicju.\nTočak je oduvek tvrdio, mada je istini za volju samo on potpisan kao autor, da je to kompozicija koju je preuzeo od svog učitelja gitare Dragoljuba Jarakovića Jaraka (1925 -1974), Čačanina, gitariste i boema, koji je pored toga što je mnoge podučavao veštini sviranja ovog instrumenta, imao još veće zasluge upravo u činjenici da su mnogi zbog njega i zavoleli gitaru.\nMožda u tome i treba tražiti razloge za tvrdnju da je Čačak oduvek imao izuzetne gitariste i u rock muzici. Počev od Aca “Guštera” (Aleksandar Slaviković, gitarista grupe Bele višnje), pa na dalje.\nIpak, sve bi to donekle ostalo u domenu legendi, da jednom prilikom, bez Jarakovog znanja, njegov prijatelj Dragoljub Lukić Dude nije na magnetofon snimio neke kompozicije koje je Jarak neobavezno svirao, a među njima i “Ulazak u harem”.\nPovodom osamdesetogodišnjice Jarakovog rođenja, Društvo za negovanje tradicije i običaja “Čačani”, te snimke objavljuje na disku pod nazivom “Vreme serenada” i oni tako postaju dostupni mnogim poštovacima kako Jaraka, tako i R. M. Točka. Razgovarajući jednom prilikom o svemu ovome sa Točkom, rekao mi je da ti snimci ipak ne predstavljaju njegovog učitelja u pravom svetlu, jer je tada (u vreme snimanja), već bio star i bolestan.\nU novije vreme (posebno sa pojavom interneta), ima i onih koji tvrde da je “Ulazak u harem” plagijat Hačaturjanove kompozicije “Sabre Dance” i to u verziji gitariste Dejva Edmundsa i njegove grupe Love Sculpture (sa njihovog drugog i poslednjeg albuma “Forms And Feelings” iz 1969. god.), a neki idu čak i dalje i pominju da je i sam naziv preuzet od holandske grupe Focus koja u repertoaru ima instrumental “Harem Scarem” (1974.).\nTags: radomir mihailović točak, Smak, ulazak u harem\nPrevious Atheist Rap održavaju 1000. koncert 20. maja u Barutani\nNext Grunge supergrupa koju su osnovali članovi bendova Pearl Jam, Nirvana i Soundgarden objavila album iznanađenja


Otvoreno igralište u Bagremaru - Ritam Grada - vesti Kragujevac\nNaslovna Vesti Otvoreno igralište u Bagremaru\nOtvoreno igralište u Bagremaru\nŽitelji Bagremara ponovo imaju svoj kutak za sportske aktivnosti, rekreaciju i mesto za sportska okupljanja. U ime grada rekonstruisano igralište za male sportove predao im je član Gradskog veća zadužen za sport Predrag Stevović.\nStevovič je istakao da će grad nastaviti da ulaže u rekonstrukciju sportskih terena u naseljima.\n“Svakom delu grada je neophodna dobra infrastruktura bez obzira da li komunalna ili sportska. Posvećeno ulazimo u sva naselja u gradu i radimo na revitalizaciji, obnovi, razvoju sportske infrastrukture. Bagremar je bio na listi prioriteta jer u taj deo grada se godinama ništa nije ulagalo i zato je zaslužio i više. Ovo je prva faza jer u sledećoj radimo projekat za osvetljenje terena što će dati potpuno novu dimenziju. Naš plan je da vratimo sport u ovo naselje organizovanjem sportskih turnira”, kazao je Stevović.\nUkupna vrednost izvedenih radova koji su podrazumevali i uređenje tribine, iznosi oko 450 hiljada dinara.\nPrethodni članakGV: Formirana radna grupa za zaštitu “Gruže”


UPOZORENJE: Ako ne morate, ne izlazite iz kuće - SandžakBosna\nUPOZORENJE: Ako ne morate, ne izlazite iz kuće\nRepublički hidrometeorološki zavod (RHMZ) upozorio je da će danas na području Srbije biti veoma toplo, s temperaturama oko 35 stepeni dok će u ponedeljak i utorak živa na termometru stići i do 37. podeoka.\nNa snazi su žuti i narandžasti meteo-alarm.\nNarandžasti meteo alarm, koji označava opasno vreme, uključen je u Banatu, Sremu, zapadnoj, istočnoj i jugoistočnoj Srbiji i na Kosovu i Metohiji dok je žuti alarm, koji označava potencijalno opasno vreme, upaljen za Beograd, Šumadiju i Pomoravlje, piše RTS.\nUkoliko izlazimo, dobro je da kod sebe imamo neko sredstvo za rehidrataciju, kao i nešto slano i slatko – slani kikiriki, badem ili lešnik, zato što znojenjem gubimo elektrolite koje treba nadoknaditi, ali isto tako na ovako visokim temperaturama se gubi i glukoza, pa je dobro popiti zaslađenu limunadu.\nIz Instituta za javno zdravlje “Dr Milan Jovanović Batut” preporučuju građanima da životni prostor uvek bude rashlađen, kao i da bi idealno bilo da se sobna temperatura održava ispod 32 stepena tokom dana i ispod 24 stepena tokom noći, što je naročito važno za hronične bolesnike, decu uzrasta do dve godine i starije od 60 godina.\nPrevious Klanjana dženaza rahmetli Edinu Hamidoviću\nNext Sarajka pod hidžabom gasi vatru i ruši predrasude


RTCG - Radio Televizija Crne Gore - Nacionalni javni servis :: Svijet :: Alžir: Nekoliko hiljada ljudi na protestu\n31. PETAK ZAREDOM 20. 09. 2019. 22:33 >> 22:32 0\n31. PETAK ZAREDOM\nAlžir: Nekoliko hiljada ljudi na protestu\nNekoliko hiljada ljudi protestovalo je danas, 31. petka zaredom u Alžiru uprkos velikom raspoređivanju policije, a protest se održava nekoliko dana poslije najave o održavanju predsjedničkih izbora u decembru, što protestni pokret odbacuje.\nPokret isključuje svaki izbor nasljednika Abdelaziza Buteflike koji je zbog uličnih protesta podnio ostavku u aprilu, bez prethodnog odlaska funkcionera povezanih sa državnim sistemom posljednjih 20 godina.\nPolicija je posljednjih nedjelja sprovela hapšenja prije nedjeljnih protesta koji se obično održavaju petkom.\nPredsjednički izbori su zakazani za 12. decembar. Izbori su prvobitno bili zakazani 4. jula, ali su odloženi jer se nijedan kandidat nije prijavio.\nDžerad novi premijer Alžira\nAlžir: Predsjednički izbori 4. jula\nTranzicija vlasti u Alžiru da bude mirna\nAlžirske vlasti protjerale novinara Rojtersa


Nagrađeni gimnastičari GK“Takovski grm“ iz Gornjeg Milanovca – GM Press\nNagrađeni gimnastičari GK“Takovski grm“ iz Gornjeg Milanovca\nTakmičenje u gimnastici za decu uzrasta od 1. do 8. razreda, održano je u subotu u Kraljevu u organizaciji Društva za telesno I fizičko vaspitanje “Partizan”, a osim iz grada domaćina, učestvovala su deca iz Gornjeg Milanovca i Raške.\nMališani uzrasta 5 i 6 godina takmičili su se u brzini prelaska poligona, dok su se svi ostali učesnici takmičili u gimnastičkom poligonu koji se sastoji od partera, preskoka preko kozlića, vratila i grede.\nTrinaest članova GK „TAKOVSKI GRM“ nastupili su u svim disciplinama a medalje je osvojilo troje. Lazaru Đuroviću pripalo je 3. mesto u kategoriji 5 i 6 godina POLIGON SPRETNOSTI, Emiliji Jovanović 3. mesto u kategoriji 5 i 6 razred u GIMNASTIČKOM VIŠEBOJU dok je u istoj kategoriji Flilip Petković osvojio 1. mesto.\nTakmičenje u C programu organizuje se svake godine , po jedan u svakom od tri grada, nakon čega se vrši odabir najuspešnije dece koja ispunjavaju uslove za odlazak na takmičenja B nivoa, a Turnir u Gornjem Milanovcu biće održan 19. juna.\nKursna lista za ponedeljak 31. maj\nOprez za vozače zbog mogućih pljuskova i magle


Pancir S - Sputnjik Srbija\n04:17 18 Jun 2021\nTokom ove godine vazdušno-kosmičke snage Rusije će biti opremljene najnovijim raketnim sistemima – S-350 „Vitez“, a dobiće i PVO sistem S-400 i „Pancir S“.\nNova isporuka „Pancira“ iz Rusije dopremljena u Srbiju\nČetvrti deo isporuke sistema za protivvazdušnu odbranu „Pancir S1E“, koje Srbija nabavlja od Rusije, sleteo je na aerodrom u Batajnici.\nPrvi deo isporuke od šest naručenih sistema „Pancir S1“, koje Srbija nabavlja od Rusije, stigla su na batajnički vojni aerodrom „Pukovnik-pilot Milenko Pavlović“, eksluzivno saznaje Sputnjik. Time je Srbija postala jedina zemlja u regionu koja poseduje ovaj moderni PVO sistem.\n„Pancir S1“ na putu ka Srbiji\nAvion An-124 „Ruslan“, registarskih oznaka RA-82038 poleteo je danas sa moskovskog aerodroma „Vnukovo“, a izvori Sputnjika tvrde da se u avionu nalaze prvi deo isporuke sistema za protivvazdušnu odbranu „Pancir S1“, koje Srbija nabavlja od Rusije.\nRuski „Pancir“ oborio dron iznad Sredozemnog mora\nKompleks protivvazdušne odbrane „Pancir“ koji se nalazi na avio-bazi „Hmejmim“ je oborio neidentifikovani mali dron koji je leteo prema ruskom aerodromu iz pravca Sredozemnog mora, saopštilo je Ministarstvo odbrane Rusije.\nRuski protivvazdušni kompleks „Pancir-S“ dobio je najnoviju hipersoničnu raketu, koja razvija brzinu veću od pet maha. Ruski vojni eksperti ocenjuju da će jačanje „Pancira“ poboljšati odbrambenu sposobnost Rusije i da će imati veliku potražnju na stranom tržištu.\nRaketne i protivvazduhoplovne snage ruske Severne mornarice izvele su vežbe odbrane od napada potencijalnog neprijatelja koristeći PVO sisteme „Pancir S“, preneli su ruski mediji.\n„Pancir“ dobio hiperzvučnu raketu\nRuski protivvazdušni kompleks „Pancir-S“ dobio je najnoviju hiperzvučnu raketu, saopštio je konstruktor za kompleks protivvazdušne odbrane Konstruktivnog biroa „Šipunov“ Valerij Slugin.\nSledeći regionalni rat potpuno bi ogolio raskol na Zapadu /video/\nOcena stanja NATO-a i EU iz perspektive Emanuela Makrona, spekulacije o američkim sankcijama Srbiji, naoružanje regiona, položaj Srba u Crnoj Gori teme o kojima smo razgovarali sa direktorom Evroazijskog bezbednosnog foruma prof. dr Mitrom Kovačem.


Premijer Srbije Ana Brnabić rekla je da će za proizvodnju kineske vakcine “sinofarm” biti izgrađena nova fabrika, jer je beogradski Institut “Torlak” predviđen za proizvodnju samo ruske vakcine “sputnjik ve”.\n“Pošto u `Torlaku` nema kapaciteta za druge vakcine, za kinesku vakcinu `sinofarm` izgradićemo dodatne kapacitete, ali ćemo još videti da li će to biti u sklopu instituta `Torlak` ili zasebno“, rekla je Brnabićeva u selu Rajković, kod Mionice, nakon posjete vakcinalnom punktu u tom selu.\nOna je rekla da se u okviru proširenja Instituta “Torlak” planira i izgradnja “Bio 4” kampusa za bioinformatiku i biotehnologiju, biodiverzitet i biomedicinu, te da će biti uloženo pet miliona evra u centar za sekvenciranje genoma.\nBrnabićeva je najavila da će 20. maja u Kragujevcu početi da se gradi Institut za digitalnu poljoprivredu.\n“Planirana je izgradnja novog naučno-tehnološkog parka u Kragujevcu”, rekla je ona, te ocijenila da je odlično što se oni koji su već izgrađeni i dalje šire – Beograd, Niš, Novi Sad, Čačak.\nPrema njenim riječima, krajem maja planirano je da se krene i sa Institutom Biosense, kako bi mladi ljudi ostajali u Srbiji, a neki i da se vraćaju, što je zabilježeno od 2015. do 2019. godine,prenijeli su beogradski mediji.\nBrnabićeva je rekla da je plan da se napravi kompletna digitalizacija zdravstva, što će dodatno pomoći građanima u liječenju.\nMinistar zdravlja Srbije Zlatibor Lončar, koji je sa Brnabićevom posjetio vakcinalni punkt, rekao je da izgradnja kovid bolnice u Novom Sadu ide po predviđenom planu, te podsjetio da je 1. septembar rok kada bi trebalo da počne sa radom.


EU zabranila uvoz semenja iz Egipta\nProdavac semena peskavice u radnji u Kairu, Egipat\nEvropska unija je zabranila uvoz nekih vrsta semenja iz Egipta posle zaključka da je jedna pošiljka semenja peskavice iz te zemlje najverovatnije izvor zaraze agresivnom baketerijom Ešerihija koli, od koje je umrlo najmanje 49 ljudi.\nEU je uvela zabranu danas pošto je agencija za bezbednost hrane saopštila da je pošiljka semenja peskavice uvezena 2009. verovatno veza izmedju velike epidemije Ešerihije koli u severnoj Nemaškoj i manje epidemije u blizini Bordoa u Francuskoj. Medjutim, funkcioneri navode da nisu mogli da isključe da su i druge pošiljke ovog semenja uvezene iz Egipta od 2009. takodje mogle da budu izvor zaraze.\nEvropska unija je saopštila da sve pošiljke semenja peskavice uvezene u Evropu u poslednje dve godine od strane jedne neimenovane kompanije označene kao izvor kontaminacije semenja moraju biti povučene sa tržišta, testirane i potom uništene. Zabrana daljeg uvoza produžena je do 31. oktobra.\nEvropska agencija za bezbednost hrane saopštila je da se smrtonosna kontaminacija semenja odigrala pre nego što je seme prebačeno iz skladišta nemačkog uvoznika. Semenje je potom posadjeno, uglavnom na jednoj organskoj farmi u severnoj Nemačkoj, odakle su potrošači konzumirali mladice.\nBezbednosni funkcioneri apelovali su na sve zemlje uvoznice semenja da istraže šta se desilo sa pošiljkama kako bi sprečile dalje širenje smrtonosne bakterije. Takodje je preporučeno potrošačima da ne uzgajaju mladice i da ih ne jedu dok nisu u potpunosti skuvane.\nOd ove smrtonosne bakterije razbolelo se preko 4000 ljudi u 16 zemalja, uglavnom u Nemačkoj, gde su zabeleženi svi, osim dva smrtna slučaja.\nEvropska agencija za bezbednost hrane je saopštila da je pomenuto semenje kontaminirano ljudskim ili životinjskim izmetom. Pored uzgajanja mladica, seme peskavice često se koristi u kari sosovima i mešavinama začina. Lišće peskavice se obično koristi kao lekovita biljka.


Šta NATO kaže o ruskoj isporuci oružja Srbiji - 22.12.2016, Sputnik Srbija\nŠta NATO kaže o ruskoj isporuci oružja Srbiji\nNATO ne komentariše sporazum Rusije i Srbije o predaji oružja i to pitanje smatra bilateralnim, rekao je predstavnik Severnoatlantskog pakta. 22.12.2016, Sputnik Srbija\nvesti, svet, srbija, nato\n© AFP 2022 / PETRAS MALUKASLitvanski vojnici sa NATO zastavom\nNATO ne komentariše sporazum Rusije i Srbije o predaji oružja i to pitanje smatra bilateralnim, rekao je predstavnik Severnoatlantskog pakta.\n20 Decembar 2016, 11:56\nRanije je premijer Srbije Aleksandar Vučić, nakon sastanka u sredu u Moskvi sa ministrom odbrane Rusije Sergejem Šojguom, izjavio da će Rusija u okviru vojno-tehničke pomoći predati Srbiji šest aviona lovaca MiG-29 i desetine oklopnih vozila.\n„Sporazum Srbije i Rusije je bilateralno pitanje“, rekao je predstavnik NATO-a odgovarajući na pitanje o saglasnosti predstojeće predaje ruskog oružja Srbiji sa dogovorom o saradnji Srbije i NATO-a.\nOn je istovremeno podsetio da su 25. novembra generalni sekretar Alijanse Jens Stoltenberg i premijer Srbije Vučić, nakon sastanka u sedištu NATO-a, podsetili novinare o stanju odnosa između NATO-a i Srbije.\nNa konferenciji za novinare generalni sekretar je, između ostalog, pomenuo individualni akcioni plan o partnerstvu koji su NATO i Srbija dogovorili prošle godine, osnivanje zajedničkog fonda za neutralisanje opasne municije i zajednički rad za obuku mirovnjaka.


U posljednjih sedam dana, Služba je sa teritorije Bosne i Hercegovine udaljila 13 stranih državljana među kojima je pet državljana Afganistana, četiri državljanina Albanije i četiri državljanina Turske. Stranim državljanima su prethodno izrečene mjere protjerivanja te su lica do udaljenja sa teritorije Bosne i Hercegovine bila pod nadzorom u Imigracionom centru. Na osnovu Sporazuma o Readmisiji sa R. Srbijom, četiri državljana Afganistana su vraćeni u Republiku Srbiju, dok su druga lica vraćena u zemlje porijekla.\nInspektori za strance u saradnji sa policijskim službenicima provodili su zajedničke operativne aktivnosti kontrole objekata u kojima se okupljaju migranti na području Unsko-sanskog i Tuzlanskog kantona. Navedene aktivnosti rezultirale su pronalaskom osam stranih državljana iz Maroka, Libije, Pakistana, Alžira i Kube za koje je u postupku utvrđeno da su nezakonito ušli ili nezakonito boravili na teritoriji Bosne i Hercegovine. Služba za poslove sa strancima je navedenim stranim državljanima izrekla mjeru protjerivanja sa zabranom ulaska i boravka u Bosni i Hercegovini u periodu od jedne do pet godina i stavljeni su pod nadzor u Imigracioni centar ili im je ograničeno kretanje na određeno mjesto do udaljenja sa teritorije Bosne i Hercegovine. Takođe u navedenom periodu Služba je otkazala privremeni boravak za dva državljanina Namibije, iz razloga što su se promijenile okolnosti na osnovu kojih je boravak odobren.\nPredmetom rada Službe za poslove sa strancima od početka 2020. godine bilo je 15.057 migranta od kojih je 14.144 iskazalo namjeru podnošenja zahtjeva za azil, od čega je samo u posljednjih sedam dana\npredmetom rada bilo 225 migranata od kojih je 209 iskazalo namjeru podnošenja zahtjeva za azil.


RTCG - Radio Televizija Crne Gore - Nacionalni javni servis :: Ostali sportovi :: Moguće odlaganje trke Formule 1 u Australiji\n05. 01. 2021. 12:28 >> 12:28 0\nI POČETAK SEZONE U BAHREINU\nNova sezona Formule 1 najvjerovatnije neće početi kako je planirano trkom za Veliku nagradu Australije, pošto vlasti u toj zemlji razmatraju mogućnost odlaganja zbog pandemije korona virusa.\nNova sezona bi trebalo da počne 21. marta trkom u Melburnu, a kako je preneo Skaj, trka će najvjerovatnije biti odložena za kasnije, zbog strogih pravila o karantinu u Melburnu.\nMelburn se u februaru priprema da organizuje prvi veliki sportski događaj poslije gotovo godinu dana, kada će se igrati Otvoreno prvenstvo Australije u tenisu. Za sve učesnike obavezan je dvonedjeljni karantin, zbog čega je turnir pomjeren sa januara na februar.\nObavezan karantin bi bio i u slučaju Formue 1, a u tim okolnostima ne bi bilo moguće organizovati trku. Svi učesnici bi morali da doputuju u Melburn tri nedjelje prije trke, što bi ugrozilo predsezonska tesitranja koja su predviđena za period od 2. do 4. marta.


Prva Srpska Televizija :: Zdravlje :: Javnost ZGROŽENA eksperimentom: Otkriven način ljudske besmrtnosti, na redu je transplatacija mozga... / utm_medium=box / utm_campaign=prva_b92_sidebar / utm_source=b92\n24. 06. 2018. 12:30 >> 14:44\nJavnost ZGROŽENA eksperimentom: Otkriven način ljudske besmrtnosti, na redu je transplatacija mozga...\nPostoji velika sličnost između ljudskog mozga i mozga ove životinje...\nU najnovijem eksperimentu, ispitana je funkcionalnost i održivost svinjskih mozgova van tela, kako bi se u budućnosti omogućila operacija transplatacija ljudskog mozga.\nKao zamorci uzeto je stotinu svinja, čiji su mozgovi uspeli da žive van tela čak 36 sati.\nSmatra se da bi ovaj eksperiment, rađen na Jejlu, mogao da otvori put transplataciji mozga i omogući ljudima besmrtnost, povezivanjem njihovih mozgova sa veštačkim sistemima koji bi ih održali u životu, nakon što telo propadne.\nMozgovi svinja, kojih je bilo između 100 i 200, povezani su sa sistemom “BrainEX”, koji je ključne delove mozga snadbevao krvlju i kiseonikom, piše Daily Mail.\nStručnjaci tvrde da postoje velike sličnosti između ljudskog i svinjskog mozgda, te da zato ovaj eksperiment obećava.\n“Ovo je čisto zlo. Potpuno odsustvo empatije”, napisao je jedan od komentatora.\n“Možete ovo smatrati uspehom jedino ako imate moralnost doktora Mengelea”, rekao je drugi.\nSudeći po ovim komentarima, javnost nije oduševljena ovim eksperimentom, kao ni njegovim ishodom.\nIstraživanje je objavljeno u magazinu “Technology Review” Tehnološkog instituta u Masačusetsu.\ntransplatacija transplatacija mozga mozak svinje


NovaEnergija.net » Bioničko uvo može da pronađe i vašu omiljenu radio stanicu Bioničko uvo može da pronađe i vašu omiljenu radio stanicu – NovaEnergija.net\nKombinacija 3D štampanja i elektronike pružila je istraživačima priliku da razvijaju prilagodljivu protetiku za pojedince koji pate od raznih invaliditeta.\nNa taj način, protetika može da poboljša sluh osobama, a 3D štampanje može da kreira personalizovanu plastičnu protetiku koja može da se uklopi direktno preko obolelog uveta. 3D štampanje je proširilo prostor za istraživanje, pa bi naučnici tako mogli da kreiraju “živu protetiku” od ćelija, a ne od plastike. Protetika će postati “živa” nalik na biološke skele koje će rasti na hrskavici.\nProteza se onda može presaditi pacijentu na kojem će funkcionisati kao novo spoljašnje uho. Daljim razvojem 3D bioštampanja koristiće se vlastite ćelije, a pacijentima će se onda smanjiti šanse da transplantacija bude odbijena.\nOvaj fascinantan razvoj “žive protetike” je sada na višem nivou, razvijajući bioničko uvo, 3D bioštampanu protezu koja ima sposobnost da nadmaši ljudsko uho. Istraživači sa univerziteta Princeton razvili su potpuno funkcionalno uvo napravljeno od hrskavičavog tkiva koje može da detektuje signale van normalnog opsega ljudskog sluha.\nBioničko uvo ima mogućnost da primi zvučne frekvencije u opsegu ljudskog sluha, ali i one van njega, kao na primer frekvencije radija. Uspeh ovog eksperimenta nudi mogućnost da se pređu funkcionalna ograničenja organa u ljudskom telu. Ovi napori privukli su pažnju Nacionalnog instituta za zdravlje u Americi koji je nagradio projekat Princeton tima sa 2,43 miliona dolara. Biće fascinantno videti šta ovaj tim sprema u budućnosti.\nBioničko uvo može da pronađe i vašu omiljenu radio stanicu was last modified: February 24th, 2016 by Jelena Jovičić\n3D štampanjebionicko uvoistraživanjepomocprotetikarazvojtop


VIKTORIJA BEKAM ŠOKIRALA RECEPTOM ZA KREMU: "vampirska" antiejdž pomada od sopstvene krvi - Lepa&Srećna\nVIKTORIJA BEKAM ŠOKIRALA RECEPTOM ZA KREMU: "vampirska" antiejdž pomada od sopstvene krvi\nViktorija Bekam ne preza ni od čega kako bi se borila protiv bora, a definitivno ima poseban način nege.\nViktorija Bekam (44) potrošila je 1.350 evra na novu hidrirajuću kremu za lice napravljenu od njene sopstvene krvi.\nModna dizajnerka pohvalila se na Instagramu kako sada koristi kremu protiv bora, napravljenu specijalno za nju. Ideju za novu kremu za lice Viktorija je dobila prošle nedelje kada je kćerku Harper (7) vodila na tretman lica u Nemačku na kliniku kod popularne doktorke Barbare Surm.\nOva popularna doktorka poznata je po svom tretmanu lica poznatom i kao "vampirsko lice" gde se krv ubrizgava u "problematična" mesta na licu i tako pomaže da kože brže zaceli. Ovaj tretman lica je jedan od popularnijih u Holivudu, a sve u večitoj borbi da se spreči starenje.\nViktorija Bekam je inače poznata po tome što ne štedi kada je borba protiv bora u pitanju. U januaru prošle godine izjavila je da izdvaja i do 800 evra za proizvode koje koristi u svakodnevnoj nezi lica, za negu tela koristi proizvode u vrednosti od 500 evra, a za negu kose izdvaja i do 140 evra.\nOvo ne čudi njene obožavaoce jer znaju da je Viktorija spremna i da se više ne smeje kako bi sprečila stvaranje bora na licu.


Izveštaj iz senke Koalicije 27 „Poglavlje 27 u Srbiji: još uvek u pripremi“ predstavljen u Nišu - Energija, klima i životna sredina\nIzveštaj iz senke Koalicije 27 „Poglavlje 27 u Srbiji: još uvek u pripremi“ predstavljen u Nišu\nU Nišu je 31. maja 2017. godine, Media & reform centru, održana konferencija za medije posvećena predstavljanju trećeg po redu izveštaja iz senke Koalicije 27, pod nazivom „Poglavlje 27 u Srbiji: još uvek u pripremi“.\nGodišnji izveštaj sumira rezultate praćenja i analize promena u oblasti životne sredine i klimatskih promena u Republici Srbiji, nastalih u skladu sa procesom pregovora sa Evropskom unijom u okviru Poglavlja 27. Izveštaj predstavlja nezavisni kritički osvrt na brojne izazove i daje konkretne predloge Vladi Republike Srbije kako da proces pregovora i pridruživanja Evropskoj uniji rezultira pravim pomakom, i poboljšanjem realnog stanja u životnoj sredini.\nIzveštaj „Poglavlje 27 u Srbiji: još uvek u pripremi“ se bavi problemima koji su se nagomilavali decenijama, a koje je moguće rešiti samo uz punu posvećenost Vlade i čvrstu odlučnost da životnu sredinu i klimatske promene postave visoko na listi prioriteta. Takođe, namera izveštaja Koalicije 27 je da pokaže da klimatske promene i kvalitet životne sredine nisu samo obaveza koja proističe iz pregovora sa EU, već pitanje koje se tiče zdravlja svih građanki i građana.“ – u ime Koalicije 27 izjavio je Stevan Petrović iz Beogradske otvorene škole.\nU Izveštaju Koalicije 27 se između ostalog navodi da je vazduh u Srbiji među najzagađenijim u Evropi (prema podacima Evropske agencije za životnu sredinu) i da je Svetska zdravstvena organizacija procenila da ekonomski troškovi nastali zbog preuranjenih smrtnih slučaja, a koji su rezultat zagađenja vazduha u Srbiji, iznose 33,5 odsto BDP-a, da se u našoj zemlji prečišćava manje od 10 odsto otpadnih voda.\nStanje životne sredine u Srbiji i u našoj zajednici je zabrinjavajuće i Grupa Kobra je, pored organizacije lokalnih akcija na očuvanju životne sredine, odlučila da se poveže sa drugim organizacijama iz Srbije kako bi dala doprinos podizanju svesti i unapređenju politike životne sredine na nacionalnom nivou, rekao je Milan Jovanović koordinator programa za ekologiju Grupe Kobra. Podsetivši da je Grupa Kobra partnerska organizacija Mladih istraživača Srbije u projektu koji je podržao REC (Regionalni centar za zaštitu životne sredine), u okviru programa CSO CONNECT, on je naglasio da je jedna od aktivnosti niške organizacije predstavljanje 3. Izveštaja o napretku Srbije u pregovorima u okviru Poglavlja 27.\nIzveštaj u celosti možete preuzeti ovde.


Kalkulator ugljeničnog otiska - Biznis i Finansije\nHome\tPromo\tKalkulator ugljeničnog otiska\nNovo istraživanje o održivosti kompanije Mastercard otkriva značajan porast posvećenosti potrošača očuvanju životne sredine kao rezultat pandemije COVID-19. Više od dve petine ispitanih Evropljana (48%) smatra da je smanjenje njihovog ugljeničnog otiska sada važnije nego pre pandemije.\nZapravo, više od polovine Evropljana (52%) postalo je svesnije toga da njihovi postupci mogu uticati na okolinu, a generacija Z i milenijalci (58%) prednjače u tome. Ovo signalizira rastući trend ka ekološki osveštenoj potrošnji među ljudima koji svoju kupovinu i korišćenje programa nagrađivanja pretvaraju u akcije u korist planete.\nPotrošači postaju svesniji vlastitih postupaka\nOvo je planeta svakog od nas i postoji kolektivna odgovornost\nMark Barnet, predsednik kompanije Mastercard za Evropu rekao je: „Neophodno je da kompanije shvate svoju ulogu u naporima za očuvanje planete, ne samo zato što su potrošači strastveni po tom pitanju, već i zato što je to ispravna stvar za uraditi. Na kraju krajeva, ovo je planeta svakog od nas i postoji kolektivna odgovornost da se pokrene akcija. Od kako traje pandemija, zabrinutost za očuvanje životne sredine eksponencijalno je porasla, a istim tempom moraju rasti i naše aktivnosti.“\nUltrabrz i odzivan – otkriveni prvi detalji o modelu EOS R3


Premijera filma „Mrak“ Dušana Milića u Trstu\nTanjug 13. januara 2022. 10:09\nBEOGRAD – Novi film Dušana Milića „Mrak“ imaće premijeru na 33. Filmskom festivalu u Trstu, u okviru takmičarske selekcije dugometražnih filmova, saopštili su producenti.\nFestival u Trstu ove godine traje od 21. do 30 januara, a projekcija „Mraka“ je zakazana za 23. januar 2022. godine.\nRadnja psihološkog trilera „Mrak“ se dešava u vreme Martovskog pogroma na Kosovu i Metohiji, nakon Uskrsa 2004. godine.\nFilm obrađuje temu života u stalnom strahu srpske devojčice Milice koja, nakon što su joj otac i ujak nestali, ostaje sama sa majkom i dedom u sablasnoj kući.\nPorodicu čuvaju prijateljski nastrojeni pripadnici italijanskog KFOR-a čija prekomanda, ipak, menja sve?\nAutorsku ekipu filma čine scenarista i reditelj Dušan Milić, direktor fotografije Kiril Prodanov, scenograf Milenko Jeremić, kostimografkinja Lidija Jovanović, monta?er Janis Halkijadakis i kompozitor Kristijan Ejdnes Andersen (čest saradnik Larsa fon Trira i Nikolasa Vindinga Refna)…\nProducentkinja filma je Snežana van Houvelingen, a na „Mraku“ su sarađivale filmske kuće Film Deluxe International, This and That Productions, Firefly productions, Space Rocket Nation, A_Lab, RFF International i GRAAL Films. Nastanak filma podr?ali su Filmski centar Srbije, Ministarstvo kulture i informisanja Republike Srbije, Eurimaž i drugi.


FRLJOKA SAZNAJE: Dodik predložio Nikoliću i Vučiću da vozove i autobuse sa Kosova preusmjeravaju na stanicu Štrpci! | Slobodna Bosna\nFRLJOKA SAZNAJE: Dodik predložio Nikoliću i Vučiću da vozove i autobuse sa Kosova preusmjeravaju na stanicu Štrpci!\nKako je kazao Nikolić, sa Dodikom je razgovarao o krizi koja je nastala nakon jučerašnjeg sprječavanja ulaska voza iz Srbije na teritoriju Kosova od strane specijalnih snaga kosovske policije\n15. Jan. 2017 15. Jan. 2017\nPredsjednik Srbije Tomislav Nikolić saopštio je danas nakon sjednice Savjeta za nacionalnu sigurnost da je telefonski razgovarao sa Miloradom Dodikom, predsjednikom Republike Srpske.\nKako je kazao Nikolić, sa Dodikom je razgovarao o krizi koja je nastala nakon jučerašnjeg sprječavanja ulaska voza iz Srbije na teritoriju Kosova od strane specijalnih snaga kosovske policije.\n"Predsednik Dodik ponudio je pomoć vlastima u Srbiji u sklopu kontramera koje pripremamo prema samoproglašenoj državi Kosovo. Dodikov predlog da se ubuduće autobusi i vozovi koji sa Kosova\nsaobraćaju prema Srbiji i drugim državama presumeravaju na stanicu Štrpci u Republici Srpskoj, odakle bi dalje nastavljale put na željene destinacije, čini nam se razumnim i prihvatljivim", kazao je Nikolić.\nOn je dodao da su se Dodik i on složili da bi time bili rasterećeni putni i željeznički pravci u Srbiji, ali bi rasterećeni, na stanici Štrpci, bili i vozovi i autobusi.\nTomislav Nikolić je rekao da se time ne bi ugrožavao bilo koga i podsjetio je takav sporazum o specijalnim vezama stanice Štrpci sa Željeznicama Srbije potpisan prije 25 godina između Milana Lukića, ministra saobraćaja u Vladi RS, i Vlade Savezne Republike Jugoslavije.


КИНА: Могућ трговински рат са САД-ом\nZamenik ministra finansija Kine Džu Guangjao dopustio je mogućnost da politika novoizabranog predsednika SAD Donalda Trampa izazove trgovinski rat između dve zemlje.\nU slučaju pokretanja trgovinskih ratova, Kina će pribeći recipročnim merama koje će dovesti do smanjenja radnih mesta u SAD. Ipak, mi ne želimo da do toga dođe jer to nanosi štetu obema zemljama – rekao je kineski zvaničnik.\nTrajanje trgovinskih ratova, po njegovom mišljenju, ako do njih dođe, neće biti duže od godinu dana. Guangjao je dodao da se nada jačanju partnerskih odnosa između dve zemlje, koji se, počevši od 1972. godine, posle posete Ričarda Niksona, „postepeno razvijaju“.\nTramp je više puta izjavljivao da SAD treba da uvedu specijalne poreze na robu iz Kine. Po njegovom mišljenju, to bi moglo da natera Kinu na povećanje kursa juana. Republikanac je takođe više puta nazivao Peking ekonomskim neprijateljem SAD zbog njegove valutne politike. Inauguracija Trampa će biti održana 20. januara 2017. godine. Na funkciji predsednika SAD on će zameniti demokratu Baraka Obamu.


Slobodan Vasković - Sa druge strane...: Smak BiH: Ne vodi se nikakva istraga o napadu na Vučića; Zupca štiti Čović u dogovoru sa Dodikom\nSmak BiH: Ne vodi se nikakva istraga o napadu na Vučića; Zupca štiti Čović u dogovoru sa Dodikom\nNe postoji nikakva istraga o napadu na premijera Srbije Aleksandra Vučića, koji se desio 11. jula u Potočarima, tvrdi moji izvori iz najviših bezbjednosnih struktura BiH.\nPrema njihovim riječima, istragu bi trebalo da sprovodi Sipa po nalogu Tužilaštva BiH, ali ništa nije pokrenuto sa mrtve tačke.\n„Istina je da Tužilaštvo BiH jeste izdalo nalog Sipi još 11. jula, ali ova agencija do sada nije učinila ništa niti će, kako stoje stvari, učiniti“, tvrde moji sagovornici.\nPrema njihovim riječima, Sipa se ponaša kao parapolicijska agencija nad kojom institucije BiH nemaju nikakvu kontrolu.\nDirekcija za koordinaciju bezbjednosnih agencija je još 23. juna uputila pismeni zahtjev Sipi za podršku u obezbjeđivanju komemorativnog skupa u Potočarima, ali im nije ništa odgovoreno. Potvrdio je to i Dragan Mektić, ministar bezbjednosti, na pres konferenciji održanoj 13. jula.\nMoji izvori dalje tvrde da Gorana Zupca, direktora Sipe, štite Milorad Dodik i Dragan Čović, te da oni ne dozvoljavaju njegovu smjenu. Uklanjanje Zupca sa čela Sipe, Mektić je tražio u nekoliko navrata, ali je svaki put naišao na odbijanje Vjekoslava Bevande, zamjenika predsjedavajućeg Savjeta ministara iz hrvatskog naroda.\nZupčevoj smjeni protive se i u SDA, zahtijevajući da u paketu sa njim bude sklonjen i Almir Džuvo, direktor OSE.\nMoji sagovornici dalje kažu da Zubac nije reagovao na zahtjev Direkcije „po nalogu političkih mentora iz Banjaluke“. Oni su vrlo skeptični po pitanju provođenja istrage i skloniji su tvrdnji da neće biti nikakvih rezultata, da će se sve razvodniti i prepustiti vremenu.\nIstovremeno, svakodnevno funkcionere BiH pozivaju visoki bezbjednosni funkcioneri Srbije koji insistiraju da se istraga sprovede brzo i efikasno.\nDanas je povodom incidenta u Potočarima održana sjednica Savjeta ministara na kojoj je predsjedavajući Denis Zvizdić optužio Džuvu da OSA nije dostavila nikakvu informaciju o mogućim incidentima u Potočarima.\nDžuvo je demantovao Zvizdića dokumentom kojim se potvrđuje da je u Savjetu ministara 07.07. zaprimljena Informacija OSE u kojoj se navodi da su mogući incidenti u Potočarima i napad na Vučića. Ista Informacija dostavljena je policijskim agencijama 06.07.\nIsmet Šuškić, tužilac Tužilaštva BiH, vodi istragu o napadu na Aleksandra Vučića, koji se desio 11. jula u Potočarima.\nOn je danas prisustvovao sjednici Savjeta ministara BiH, na kojoj je poručio da je "teško da će se ikoga moći uhapsiti, jer se teško mogu izolovati osobe koje su to uradile".\nMoji izvori tvrde da je Šuškić odabran za tužioca u ovom predmetu, kako bi razvukao istragu i sve zataškao.\n„On ništa neće uraditi po tom pitanju“, tvrde moji izvori. Samo će fingirati istražne radnje.\nPrema njihovim riječima, Šuškić je kadar Dragana Čovića, hrvatskog člana Predsjedništva BiH i predsjednika HDZ-a.\nŠuškić je poznat po tome što je 10. septembra prošle godine, dan uoči zvaničnog početka predizborne kampanje za opšte izbore u BiH, uhapsio braću Lijanović, koji su i čelnici Narodne stranke Radom za boljitak.\nTada se procjenjivalo da je Šuškić ovu akciju izveo po Čovićevom nalogu, kako bi se HDZ-u BiH omogućio što kvalitetniji izborni rezultat.\nTako se i desilo, Lijanovićeva stranka imala je premršave rezultate, a Čović u svojim rukama, nakon izbora, ima sve „kontrolne nacionalne pakete“ na svim nivoima vlasti u BiH.\nLijanovići su iz pritvora pušteni 24. oktobra 2014., po završetku opštih izbora u BiH.


Uspešan početak sezone za sve klubove u okviru SPD Radnički - iKragujevac\nutorak, 05 novembar 2019 12:30\nKošarkaši su prvi u Drugoj ligi Srbije bez poraza, baš kao i vaterpolisti koji briljiraju u Regionalnoj A2 ligi. Odbojkaši su pokazali da će biti ozbiljan pretendent u borbi za titulu, a rukometaši i rukometašice za ulazak u viši stepen takmičenja. Priželjkujemo i bolje rezultate naših košarkašica, koje su na početku sezone imale prilično težak raspored.\nDakle, ako se po jutru dan poznaje, očekuje nas jedna veoma uspešna takmičarska sezona.\nOno na šta smo posebno ponosni, jeste činjenica da su dobri rezultati naših klubova prepoznati od strane kragujevačke publike, koja u sve većem broju posećuje utakmice košarkaša, odbojkaša, rukometaša, vaterpolista.\nUz nadu da ćemo ostati na pobedničkim stazama i u nastavku sezone, pozivamo sve Kragujevčane da i dalje prate i bodre naše sportiste, a oni će im se, u to smo ubeđeni, odužiti dobrim rezultatima i pobedama.


Austrijanci čekaju nove projekte |\nAustrijanci čekaju nove projekte\nTokom dvodnevnog skupa u Beču govorit će se o temama koje se tiču mogućnosti investiranja u BiH, politici investicija te ekonomskim perspektivama naše zemlje. Dvodnevni Bečki poslovni razgovori između BiH i Austrije, u okviru Bečkog ekonomskog foruma (Vienna Economic Forum), bit će održani u Beču , pod pokroviteljstvom predsjedavajućeg Vijeća ministara BiH Nikole Špirića.\nKako su kazali u Agenciji za promociju stranih investicija BiH, koja je koordinator susreta, cilj ovih razgovora je poboljšanje ekonomske saradnje BiH i Austrije, upoznavanje austrijskih kompanija s mogućnostima za investiranje u BiH te informiranje ovih firmi o ekonomskim reformama koje izvršila naša zemlja.\nJasmina Dževlan iz FIPA je pojasnila da će bh. kompanije koje imaju pripremljene projekte za finansiranje imati mogućnost za direktne kontakte s austrijskim investitorima kako bi eventualno dogovorile konkretnu saradnju. Posebna pažnja tokom održavanja ovoga skupa bit će posvećena mogućnostima investiranja u energetski sektor te infrastrukturu, dodala je ona.


SAD spremaju nove optužnice protiv Asanža; Tramp bez komentara (VIDEO) | Svet | Novosti.rs\nHAPŠENjE OSNIVAČA VIKILIKSA SAD spremaju nove optužnice protiv Asanža; Tramp bez komentara (VIDEO)\nNovosti Online/ Agencije | 11. april 2019. 11:44 > 19:24 | Komentara: 41\nNakon što je vlada Ekvadora ukinula azil osnivaču Vikiliksa, britanska policija je ušla u ambasadu Ekvadora u Londonu i uhapsila ga\nPrint screen Youtube RT\nAsanž izašao iz samice, njegovo zdravstveno stanje se poboljšava\nOSNIVAČ Vikiliksa Džilijan Asanž (47) uhapšen je u četvrtak u Londonu - javljaju svetski mediji!\nTo je potvrdio i britanski ministar unutrašnjih poslova Sadžid Džavid.\n"Mogu da potvrdim da je Asanž u pritvoru i da je suočen sa pravosuđem Britanije", rekao je Džavid, prenosi agencija Rojters.\nSNOUDEN: MRAČAN TRENUTAK ZA SLOBODU ŠTAMPE Bivši američki obaveštajac i uzbunjivač Edvard Snouden, koji je odgovoran za curenje poverljivih informacija o američkim programima za nadzor, izjavio je danas da hapšenje osnivača Vikiliksa Džulijana Asanža predstavlja "udar na slobodu medija".\n"Asanžovi kritičari mogu da slave, ali je ovo mračan trenutak za slobodu štampe", naveo je Snouden na Tviteru.\nSnouden je dodao da će fotografije na kojima se vidi kako ambasador Ekvadora poziva britansku tajnu policiju da uđe u ambasadu kako bi izvukla iz zgrade izdavača "nagrađivanog novinarstva" završiti u istorijskim knjigama.\nPar sati nakon privođenja, Ekvador je supsendovao državljanstvo osnivaču Vikiliksa Džulijanu Asanžu, koji je uhapšen u ambasadi te zemlje u Londonu, saopštio je ministar spoljnih poslova Ekvadora.\nAsanž je negirao optužbe i odbijao ekstradiciju, strahujući da će ga Švedska predati vlastima SAD koje ga optužuju za obelodanjivanje poverljivih vojnih i diplomatskih dokumenata.\nAmerički predsednik Donald Tramp nije želeo da komentariše današnje hapšenje osnivača Vikiliksa Džulijana Asanža rekavši da ne zna ništa o tome.\n"To nije moja stvar", rekao je Tramp novinarima u Ovalnoj sobi.\nAP podseća da je Tramp više od 100 puta tokom izborne kampanje 2016. godine hvalio Vikiliks kada je ova organizacija objavila mejlove njegove rivalke Hilari Klinton.\nMinistar unutrašnjih poslova Velike Britanije Sadžid Džavid obratio se u popodnevnim časovima poslanicima u parlamentu, prvi put nakon izvođenje iz ekvadorske ambasade i hapšenja osnivača "Vikiliksa" Džulijana Asanža.\n"Si-En-En" prenosi da je Džavid poručio da su i britanska i ekvadorska vlada "postale izuzetno zabrinute za zdravstveno stanje Asanža", kojem je ambasada južnoameričke države služila kao utočište poslednjih skoro sedam godina.\n"Prva akcija koju je preduzela londonska policija bila je lekarska procena kojom je utvrđeno da li je u stanju da bude priveden", kazao je britanski ministar.\nOn je dodao da je Asanž imao dozvoljen pristup lekarima dok je bio zatvoren u svom diplomatskom skloništu koji mu je na osnovu azila omogućila vlada Ekvadora.\n"Drago mi je što je situacija u ekvadorskoj ambasadi okončana", rekao je Džavid.\nZAHAROVA: HAPŠENjE ASANŽA IZNEĆEMO U MEĐUNARODNE OKVIRE\nMoskva namerava da hapšenje osnivača "Vikiliksa" Džulijana Asanža iznese pred međunarodne organizacije, saopštila je portparol ruskog ministarstva inostranih poslova Marija Zaharova.\n"Definitivno ćemo ovu situaciju podići u međunarodne okvire" rekla je Zaharova i dodala da smatra da bi i novinarske organizacije trebalo da iznesu svoje mišljenje pošto je situacija, kako je naglasila bez presedana, prenosi TASS.\nVelika Britanija neće izručiti osnivača Vikiliksa, Džulijana Asanža, Sjedinjenim Američkim Državama, ako mu tamo preti smrtna kazna, izjavio je britanski ministar za evrposke poslove, Alan Dankan.\n"To je naša politika u svim okolnostima, tako da se podjednako odnosi se i na Asanža i on neće biti izručen ako će se suočiti sa smrtnom kaznom", rekao je Dancan za Skaj Njuz, a prenosi Rojters.\nOČEKUJE SE PODIZANjE NOVIH OPTUŽNICA PROTIV ASANŽA U SAD?\nAmeričko Ministarstvo pravde očekuje da će biti podignute dodatne optužbe protiv osnivača Vikiliksa, Džulijana Asanža, javlja Si-En-En pozivajući se na neimenovane izvore.\nMeđutim, kako navodi, nije poznato šta će te optužnice sadržati niti kada bi one mogle da budu podignute, prenosi Rojters.\nBritanska agencija za sada nije uspela da potvrdi te navode, ali ističe da je zvaničnik iz Ministarstva pravde rekao da danas neće biti podignute nove optužnice.\nSUD PROGLASIO ASANŽA KRIVIM ZBOG KRŠENjA PRAVILA PUŠTANjA UZ KAUCIJU\nOsnivač Vikiliksa, Džulijan Asanž, proglašen je, pred sudom u Vestminsteru, krivim, zbog kršenja uslova za puštanje uz kauciju, za šta mu je zaprećena zatvorska kazna od 12 meseci.\nSAD ZATRAŽILE IZRUČENjE ASANŽA\nSjedinjene Američke Države zatražile su u četvrtak izručenje osnivača Vikiliksa, Džulijana Asanža, saopštila je britanska policija, pošto su ga njeni propadnici uhapsili u ambasadi Ekvadora u Londonu.\n"Džulijan Asanž je danas po dolasku u centralnu policijsku stanicu u Londonu uhapšen i u ime vlasti SAD", prenosi Rojters saopštenje policije.\n"Asanž će se pojaviti pred Sudom za prekršaje u Vestminsteru što pre je moguće", navodi se u saopštenju.\nAmerički tužioci saopštili su u četvrtak da su protiv osnivača Vikiliksa Džulijana Asanža podigli optužnicu da je, zajedno sa bivšom obaveštajnom analitičarkom američke vojske Čelsi Mening, kovao zaveru u pokušaju da pristupi poverljivim informacijama u računaru američke vlade 2010. godine.\nNeposredno posle hapšenja Džulijana Asanža, njegov advokat Per Samuelson rekao je da postoji veliki rizik da osnivač Vikiliksa bude izručen SAD, koje ga optućuju za objavljivanje poverljivih vojnih i diplomatskih dokumenata, prenosi TASS.\nMeđunarodna neprofitna organizacija Vikiliks, čiji je osnivač Džulijan Asanž u četvrtak uhapšen u Londonu, optužila je "moćne aktere", uključujući američku Centralnu obaveštajnu agenciju (CIA), za "sofisticirane napore" da se Asanž dehumanizuje, delegitimiše i odvede u zatvor.\nVikliks je na svom nalogu na Tviteru objavio fotografiju Asanža, uz koju je napisao da je "ovaj čovek sin, otac i brat", da je on osvojio desetine novinarskih nagrada i da je bio nominovan za Nobelovu nagradu za mir svake godine od 2010.\nZAHAROVA: RUKA "DEMOKRATIJE" STEŽE GRLO SLOBODE\nRuka "demokratije" steže grlo slobode - tako je portparolka Ministarstva spoljnih poslova Rusije Marija Zaharova prokomentarisala hapšenje osnivača Vikiliksa Džulijana Asanža u ambasadi Ekvadora u Londonu.\nPrethodno je portparol Kremlja Dmitrij Peskov rekao da se nada da će sva Asanžova prava biti poštovana.\nPROČITAJTE JOŠ - Asanž podelio svet\nUdruženje novinara Srbije (UNS) izrazilo je danas protest zbog hapšenja osnivača "Vikiliksa" Džulijana Asanža nakon odluke Ekvadora da mu ukine azil, koji je šest godina uživao u ambasadi te zemlje u Londonu. UNS je pozvao Međunarodnu i Evropsku federaciju novinara, kao i organizacije koje se bave slobodom medija da od britanskih vlasti zatraže dozvolu da "Asanž dobije boravak u bilo kojoj zemlji sveta koja je spremna da mu pruži gostoprimstvo".\n"UNS podseća da su Asanž i njegove kolege iz Vikiliksa dali istorijski doprinos pravu građana širom sveta da saznaju činjenice koje su vlasti od njih krile. Države imaju pravo da štite svoje tajne, ali Džulijan Asanž je na delu dokazao zašto novinari ne smeju da im u tome pomažu", navodi se u saopštenju.\nDodaje se da je UNS Asanžu 2011. godine dodelilo nagradu "Zora" za slobodu medija.\nPredsednik Ekvadora Lenjin Moreno izjavio je da je Vlada te zemlje ukinula azilantski status Asanžu "zbog kršenja međunarodnih konvencija i dnevnih protokola", prenosi Asošiejted pres.\nPROČITAJTE JOŠ - Predsednik Ekvadora: Asanž prekršio uslove azila\nZA HANTA ASANŽ NEDAVNO BIO SLOBODAN ČOVEK, A SADA?\nBritanski ministar spoljnih poslova Džeremi Hant, koji je nedavno nazvao osnivača Vikiliksa Džulijana Asanža "slobodanim čovekom", izjavio je danas da on "nije heroj" i da će o njegovoj budućnosti odlučiti britansko pravosuđe.\nHant je to rekao pošto je osnivač Vikiliksa uhapšen danas u ambasadi Ekvadora u Londonu, gde je proveo skoro sedam godina.\n"Niko nije iznad zakona. Džulijan Asanž nije heroj, on se skrivao od istine godinama i godinama. Ispravno je da o njegovoj budućnosti odlučuje britanski pravosudni sistem", rekao je Hant za "Skaj njuz", a prenosi Rojters.\nBritanski ministar je, međutim, 5. aprila rekao da je Asanž "slobodan čovek", i da kad god odluči, može da napusti ambasadu Ekvadora u Londonu.\n"On može da napusti ambasadu kad god poželi, i mi želimo da se situacija što pre reši", rekao je tada Hant.\nOceniteDopada mi se 6 Ne dopada mi se 261


Izvor: Radio Televizija Vojvodine, 07.Dec.2019, 00:35\nTrener košarkaša Partizana Andrea Trinkijeri posle pobede protiv Mega Bemaksa, rekao je da je očekivao drugačiju utakmicu, ali da je njegov tim zasluženo pobedio.\n"Da budem iskren očekivao sam drugačiju utakmicu, sa mnogo manje poena, da bude malo tvrđa, drugačija. Otvorili smo jako loše utakmici u odbrani, nismo bili koncentrisani da dodajemo loptu dva puta između igrača. Bili smo loši prvih 20 minuta. >> Pročitaj celu vest na sajtu Radio Televizija Vojvodine << Drugih 20 smo igrali odbranu, malo bolje skakali, popravili smo šut. Mislim da smo zavredeli da dobijemo utakmicu", rekao je Trinkijeri na konferenciji za medije posle meča.\n"Čestitam Partizanu na pobedi. Odigrali smo lošu četvrtu četvrtinu. Bili smo dobri tri četvrtine. Partizan je imao šuterski dan, ušlo im je svašta. Idemo dalje, dižemo formu. Zato što smo bili hrabri, zato smo bili u egalu 30 minuta. Sa Partizanom treba da se igra 40 minuta, a ne 30", rekao je Milojević.\nOn je upitan i da prokomentariše informaciju koja se pojavila u medijima da će biti pomoćnik Igoru Kokoškovu u reprezentaciji Srbije.\n"Ne mogu ništa da komentarišem dok ne bude zvanično predstavljanje", zaključio je Milojević.\nSportske.net: Trinkijeri u čudu, Milojević bi da se igra 30 minuta...\nRTS: Trinkijeri: Očekivao sam drugačiju utakmicu


ponedeljak, 01 oktobar 2018 19:11\nAkcija je održana u Crepaji, a troje lekara bilo je zaduženo za preglede i analizvu zdravstvenog stanja zainteresovanih građana. Predmet pregleda bilo je merenje pritiska, šećera u krvi i ocena opšteg stanja organizma.\nU skladu sa tim, lekari su davali savete za prevenciju hipertenzije, dijabetesa tipa 2, a građanima koji boluju od hroničnih bolesti, lekari su davali savete kako i na koji način građani da neguju svoje zdravlje na najbolji mogući način i na taj način drže svoje zdravstveno stanje pod kontrolom.\nOdazvalo se pedeset i četvoro građana opštine, a planiran je i nastavak istih i sličnih akcija i u narednom periodu s obzirom na veliko interesovanje meštana.\nViše vesti iz ove kategorije: « Besplatni preventivni pregledi sutra u Crepaji Šareni suncokreti deci na dar »


LARISA KOPIĆ POBEDNICA FESTIVALA CAREVČEVI DANI\n17 Jul 2018, 13:42 Veliko Gradište SatTv Ljubiša Nastasijević\nTakmičenjem violinista u pratnji Narodnog orkestra RTS-a, u Velikom Gradištu završeni su 24. “Carevčevi dani“, a laureat ovogodišnjeg festivala je Beograđanka, Larisa Kopić.\nPrvu nagradu, violinu, poklon Jana Nemčeka, i statuetu Vlastimira Pavlovića Carevca, Larisi je uručio predsednik opštine veliko Gradište, Dragan Milić. Kao najboljem mladom violinisti, Larisi je omogućeno i snimanje kompakt diska u profesionalnim uslovima, nagrada muzičke produkcije RTS-a.\nŽiri u sastavu Milutin Popović Zahar, Ilija Pavlović i Nenad Stanić dodelio je drugo mesto Beograđanima Andriji Jankoviću i Vojislavu Živiću. I treća nagrada je podeljena, između Sandre Stoiljković iz Kragujevca i Ljubice Crnobrnje, učesnice iz Banja Luke.\nSpecijalnu nagradu za najbolji scenski nastup dobila je Jovana Lukić, a kao najmlađi takmičar nagrađen je četrnaestogodišnji takmičar Ognjen Janjić koji je osvojio i nagradu publike. Pored drugog mesta, Andrija Janković nagrađen je za najbolje izvedeno kolo, a Vojislav Živić za najbolju pesmu.\nDevetoro violinista, koji su po propozicijama takmičenja, izvodili po jednu pesmu i kolo, pratio je Narodni orkestar RTS-a pod upravom Siniše Vićentijevića. U revijalnom delu završne večeri festivala, uz zvuke violine i Dunava, nastupili su Radiša Urošević i Marijana Pešić, pobednica pevačkog takmičenja 23. Festivala.\nOd 10. do 13. jula, Veliko Gradište bilo je prestonica izvorne narodne muzike i centar okupljanja brojnih ljubitelja violine i poštovaoca lika i dela barda Vlastimira Pavlovića Carevca.


Sombor – završne radionice projekta „Ekocentar u akciji!“ – Ekonet\nBlogHome Vesti Aktuelno Sombor – završne radionice projekta „Ekocentar u akciji!“\nPredstavnici/ce Ekonet mreže okupili su se od 23 – 25. decembra u Somboru. Tada su realizovane poslednje radionice planirane projektom na temu urodnjavanja politika u oblasti upravljanja otpadom kao i finalizacija Strateškog plana, započetog u prethodnom periodu.\nNa trodnevnom sastanku, predstavnici/ce mreže imali su priliku da sumiraju i evaluiraju do sada sprovedene aktivnosti u okviru projekta „Ekocentar u akciji“, kao i da na osnovu evaluacije i trenutnog stanja, planiraju dalje aktivnosti.\nJedan od najznačajnijih procesa, predviđenih projektom, je izrada strateškog plana mreže, kome je i posvećeno najviše vremena. Strateški plan je značajan za mrežu Ekonet, u kontekstu daljeg usmeravanja i planova delovanje kada je reč o upravljanju otpadom ali i širi obuhvat tema iz oblasti zaštite životne sredine.\nZato ovaj strateški plan smatramo razvojnim dokumentom koji će nas dalje testirati i davati nove pokazatelje i smernice za učvršćivanje pozicije naše mreže u društvu.\nOpis posla Terms of Refference (TOR) 1. Osnovne informacije Forum civilne akcije FORCA Požega u…\nMreža organizacija koju čine Forum civilne akcije Forca Požega, Somborski edukativni centrar, Timočki omladinski centar,…\nU sredu, 29. decembra, u sklopu projekta „Ekocentar u akciji“, članovi Edukativnog centra Kruševac su…\nprevious post: “Pluća“ stigla u Požegu\nnext post: “Ekocentar u akciji“ u Požegi!


Kataru produžen rok da ispuni spisak zahteva - Svet - Dnevni list Danas\nPočetna » Svet » Kataru produžen rok da ispuni spisak zahteva\nKataru produžen rok da ispuni spisak zahteva\nČetiri arapske države prihvatile su predlog Kuvajta da produže rok važenja ultimatuma Kataru za 48 sati, prenosi „El Arabija“.\n0Piše: Danas Online 03. jula 2017. 09.02\nDoha Foto: Epa/ YOAN VALAT\nUltimatum sadrži 13 zahteva, među kojima su smanjenje nivoa diplomatskih i vojnih odnosa sa Iranom, zatvaranje turske vojne baze, prekid finansiranja terorističke organizacije, prekid mešanja u unutrašnje stvari arapskih država, pružanje podrške opozicionim liderima, kao i zatvaranje čitave satelitske mreže „Al Džazira“, prenosi Sputnjik. Kako navode, prema saopštenju katarskih predstavnika, Doha ne namerava da ispuni te zahteve, smatrajući ih kršenjem suvereniteta.\nRanije su vlasti Kuvajta pozvale Saudijsku Arabiju, Ujedinjene Arapske Emirate, Bahrein i Egipat da daju Kataru 48 sati da odgovori na ultimatum. Šef MIP Katara Muhamed ibn Abdulrahman el Tani namerava danas da odgovori na ultimatum. Kasnije je MIP Egipta saopštio da će se šefovi diplomatija četiri arapske države sastati u sredu u Kairu kako bi razgovarali o situaciji vezi u sa Katarom.\nČetiri arapske države 5. juna su prekinule diplomatske odnose sa Katarom optužući tu zemlju da podržava terorizam i zbog veza sa Iranom koji je regionalni rival Saudijskoj Arabiji.\nAmerički predsednik Donald Tramp imao je odvojene razgovore sa liderima zalivskih zemalja o rešavanju krize sa Katarom, saopštila je Bela kuća.\nKako je rečeno u saopštenju, Tramp se založio za jedinstvo ističući važnost obustave finansiranje terorizma i diskreditovanja ekstremističke ideologije, prenose mediji. Američki predsednik razgovarao je sa saudijskim kraljem Salmanom, prestolonaslednikom Muhamedom ben Zajedom al Nahjanom iz Abu Dabija i katarskim emirom Tamimom ben Hamadom al Tanijem. Tramp je ponovio da je jedinstvo u regionu od ključnog značaja ra rešavanje zalivske krize.\nPonosni smo na Al Džaziru\nKataru prete nove restrikcije


M. K. 20. jula 2017. 12:31\nPrema rečima Ebtekarove, iransko Ministarstvo spoljnih poslova bi moralo da obavi pregovore sa Turskom i ubedi vladu u Ankari da odustane od izgradnje brana na rekama Tigar i Eufrat. Ebtekarova kritikuje Tursku zbog nepromišljene izgradnje gigantskih brana, koje dovode do isušivanja reka. U okviru svog ambicioznog ali i zastrašujućeg projekta u Južnoj Anadoliji, Turska planira izgradnju 22 brane.\nKritiku Masume Ebtekar podržao je i predsednik Hasan Rohani. Tokom svog govora na nedavno održanoj Međunarodnoj konferenciji o borbi protiv peščanih oluja i dezertifikacije zemljišta, predsednik Rohani je osudio gradnju brana koju planira Turska. Prema njegovim rečima, iracionalna izgradnja koju Ankara ima nameru da sprovede dovodi do isušivanja brojnih vodenih površina, jezera i reka, kako u Iraku tako i u Iranu, što kasnije dovodi do povećanog broja peščanih oluja u regionu.\nBez obzira na reči turskih predstavnika, iranski stručnjaci upozoravaju da bi, ako na diplomatskom nivou ne dođe do rešenja ove situacije, države mogle da se nađu na ivici rata za vodu.\nIstorijat ovog problema za Sputnjik objašnjava Muhamed Darviš, direktor odeljenja za odnose sa javnošću Odeljenja za zaštitu životne sredine:\n„Turska je započela taj projekat još 1980. godine. Cilj je bio da se tok reka Tigar i Eufrat promeni u korist Turske, pri čemu bi onda Irak i Sirija ostali bez vode iz ovih reka. U tom trenutku su Sadam Husein i Hafez el Asad bili moćni i uticajni političari i mogli su da priprete Turskoj“.\nAli uskoro je Irak ušao u rat sa Iranom (konflikt je trajao 8 godina), nakon čega je došla na red okupacija Kuvajta, i na kraju i vojna invazija SAD. Posle svih ovih nedaća, Irak je potpuno izgubio snagu i uticaj kakav je ranije imao kao jak regionalni igrač.\n„Trenutak slabosti centralne vlasti u Iraku, kao i haos građanskog rata u Siriji, Turska je iskoristila i dobila međunarodni kredit za izgradnju čak 22 brane na Tigru i Eufratu“, objašnjava Darviš.\nAko Turska zaista realizuje svoje namere i izgradi, kako je isplanirala, branu Ilis na Tigru u regionu Hasankejf, obima 10,4 milijardi kubnih metara, to će izazvati pravi kolaps i neviđenu krizu zbog nedostatka vode.\nPlanovi Turske su da onemogući dalji tok reke Eufrat u potpunosti, a reke Tigar za 60 odsto. Posledično, na teritoriju Sirije i Iraka više neće doticati ni kap vode iz ovih reka, regionalnih žila kucavica.\n„Ne samo što bi izgradnja ove brane onemogućila dotok reka, čime bi se u potpunosti isušilo korito, već bi i 2,5 milijardi hektara zemlje u Siriji i više od 5 milijardi hektara zemlje u Iraku ostalo bez mogućnosti navodnjavanja. To bi za poljoprivrednike značilo da ostaju bez posla, a posredno siromašni. Ovo bi samo išlo naruku DAEŠ-u. Tada bi teroristi mogli da regrutuju nesrećne farmere koji su ostali bez zemlje i hrane. Kakvu opasnost predstavlja DAEŠ za ceo svet, nema potrebe naglašavati“, objašnjava Darviš.\nPored toga što bi izgradnja turskih brana dovela do isušivanja reka, stvarila bi i ogromne peščane dine. Količina peska se od 1988. godine ionako konstantno povećava, upravo kao posledica izgradnje brana u Turskoj, što je i predsednik Irana Rohani mnogo puta istakao.\nKada je svojevremeno premijer Irana Nuri Maliki pokrenuo ovo pitanje i izneo optužbe na račun Turske povodom moguće izgradnje novih brana, Ankara je uputila veoma opasan odgovor:\n„Ako već Irak ne deli sa nama svoju naftu, zašto bismo mi bili u obavezi da delimo svoje vodene resurse“.\nMora se ovde istaći da je nafta ekonomsko blago, a voda životna potreba. Ova dva resursa se ne smeju da se upoređuju. Voda iz reka pripada svim stanovnicima u okolini rečnog toka. Ako bi se pratio ovaj netačni turski princip, onda bi i Etiopija mogla da izjavi da, ako Nil već izvire na njenoj teritoriji, Egipat nema pravo na vodu iz te reke.\nDrugi sagovornik Sputnjika Halil Agadžanlu, stručnjak za vodene resurse i probleme dezertifikacije, rukovodilac Odeljenja za hidrologiju pri upravi iranske provincije Zenžan, na pitanje: „I gde je tu rešenje ovog problema“, odgovara:\n„Međunarodna konvencija UN za borbu protiv dezertifikacije zemljišta i jeste nastala delimično kao vid borbe protiv peščanih oluja. Veoma je važan ispravan geopolitički pristup u ovom pitanju. Na rešavanju ovog problema ne može samostalno da radi samo jedna država, rezultati mogu da se postignu samo zajedničkim naporima na državnom, međunarodnom i regionalnom nivou, uz aktivnu saradnju i diplomatski dijalog“.\nAgadžanlu ističe da bi, ako neka država ne bude poštovala prava druge države, u ovom slučaju to moglo da dovede do političkih, ekonomskih, socijalnih i bezbednosnih problema. Takođe, navodi sagovornik Sputnjika, ovaj bi problem mogao da utiče i na ostale države regiona.\nU peticiji se navodi da „razorne posledice građevinskih planova u Turskoj mogu da dovedu do pogoršavanja uslova života ljudi u Iraku i Siriji, koji su i bez ovog problema već izmučeni dugogodišnjim ratovima i borbom protiv terorista DAEŠ-a… Turski projekat izgradnje brana ugrožava ljudska prava“.


Joahim Gauk: Evropske integracije moraju biti zaustavljene - Fakultet za diplomatiju i bezbednost\nJoahim Gauk: Evropske integracije moraju biti zaustavljene\nIntegracija evropskih zemalja u Evropsku uniju mora biti privremeno zaustavljena – upozorio je Joahim Gauk.\nPredsednik Nemačke je u intervjuu Welt am Sonntag naglasio da Brisel mora „napraviti pauzu” i zamisliti se nad „daljim putevima razvoja (EU) na novim principima”.\nGauk je svoju poziciju i upozorenje dodatno objasnio ovako: „Kada smo formirali EU, stvorili smo neverovatan koncept o kojem su prethodne generacije mogle samo da maštaju. Međutim, na tom putu ka velikoj asocijaciji ponekad smo bili prebrzi, pa nisu svi građani uspevali da to prate”.\nJoš je pridodao: „Bilo bi dobro da se ubuduće na nivou država članica rešavaju problemi koji mogu da budu rešavani na tom nivou. Vreme je da razmislimo o pauzi koja će nam omogućiti da razmotrimo kojim ciljevima treba da težimo”.\nGauk je ocenio da je mnogim ljudima teško da žive u miru u ujedinjenoj Evropi i u vreme globalizacije: „Ne osećaju svi ljudi sebe građanima sveta. Ljudima su potrebni: rodna kuća i domovina, ljudi žele da osećaju da nečemu pripadaju”.\nDrugim rečima, Gauk tvrdi da mnogi ne mogu da osete da pripadaju Evropskoj uniji.\nPrema njegovim rečima, ljudi se gube u svetu koji se brzo menja, što su prodemonstriali i Amerikanci na svojim nedavnim predsedničkim izborima: „Potpuna saglasnost elita da svet treba da se razvija zajedno – pritiska mnoge obične građane. Oni žele da kazne elite i ne drže se samo javnih diskusija”.\nGauk je predsednik Nemačke od marta 2012-te godine. Nemački parlament će 12. februara 2017-te – na zajedničkoj sednici svojih domova – izabrati njegovog naslednika. Gauk je još u junu saopštio da nma nameru da se ponovo kandiduje.


Dodik - Ako se ne dogovorimo, od proljeća naredne godine neće biti BiH | Trebinje Live\nDodik - Ako se ne dogovorimo, od proljeća naredne godine neće biti BiH\nSrpski član Predsjedništva BiH Milorad Dodik izjavio je da će već od danas sprovoditi zaključak vlasti i opozicije u Republici Srpskoj o obustavljanju rada u odlučivanju o pitanjima iz nadležnosti organa BiH, tako da neće biti nijedne odluke Predsjedništva, te dodao da na proljeće naredne godine neće biti BiH ako se zemlja ne vrati na dejtonske pozicije.\n"Hrvatima se mora vratiti puna suštinska konstitutivnost, Srbima bezbjednost u smislu da više ne budu žrtve prevara i prenosa nadležnosti i da se dogovorimo, ako hoćete, a ako ne, mislim da na proljeće naredne godine neće biti BiH", izjavio je Dodik za zagrebački "Večernji list", izdanje za BiH, te dodao da će vlast u Republici Srpskoj podržati stvaranje trećeg entiteta, ako se Hrvati tako izjasne.\nS obzirom na posljednja dešavanja u BiH i na presudu Ustavnog suda o poljoprivrednom zemljištu, Dodik je naglasio da bi bilo najbolje da se narodi u BiH raziđu i da se napravi "nešto što bi bio prostor slobodnog kretanja ljudi i robe", budući da nije moguće stvoriti državu koja funkcioniše na principu dva entiteta i tri konstitutivna naroda.\n"Šta god oni uradili, sad moraju znati da su upalili startnu poziciju za samostalnost Republike Srpske. Mi nećemo dopustiti, ovo je crvena linija koja je pređena. Ustav BiH je jasno i izričito propisao nadležnosti BiH, a nigdje ne piše da imovina spada u tu nadležnosti", istakao je Dodik.\nOn je naveo da ono što je do sada radio OHR kršeći Ustav, sada radi Ustavni sud BiH, te naglasio da se takve odluke u Republici Srpskoj neće poštivati niti sprovoditi, već da će Srpska sprovoditi svoje odluke.\nSrpski član Predsjedništva je rekao da su različiti stavovi o NATO integracijama BiH jedan od razloga zašto ovakva zemlja ne može opstati.\n"Mi ne želimo u NATO zbog svojih iskustava iz prošlosti, dok neki drugi imaju svoja iskustva i žele u NATO. Ne treba niko da trpi zbog nas, ni mi zbog nekog drugog. Dok sam ja tu, neće se dogoditi nijedna odluka u BiH koja će doprinijeti integraciji BiH u NATO", ponovio je Dodik.\nGovoreći o putu BiH ka EU, on je rekao da podržava taj put, ali da nema nekog entuzijazma, te dodao da se ne zna šta će biti sa Unijom, s obzirom na Bregzit i sve probleme sa kojima se suočavaju njene članice.